Υπό την αιγίδα του ΕΟΤ διεθνή αθλητικά events του Μαΐου - Travelling News\nΑρχική Αθλητικά Υπό την αιγίδα του ΕΟΤ διεθνή αθλητικά events του Μαΐου\nΥπό την αιγίδα του ΕΟΤ διεθνή αθλητικά events του Μαΐου\nΥποστηρίζοντας σταθερά δράσεις και πρωτοβουλίες που προβάλουν ποικίλες περιοχές της χώρας, ενισχύουν το εμπλουτισμένο τουριστικό προϊόν της χώρας και αναδεικνύουν τις ειδικές μορφές του τουρισμού που παρέχει η Ελλάδα στους επισκέπτες της, όπως ο αθλητικός και πολιτιστικός τουρισμός, ο ΕΟΤ έθεσε υπό την αιγίδα του τέσσερις σημαντικές διεθνείς αθλητικές διοργανώσεις, που θα πραγματοποιηθούν σε διαφορετικά σημεία της χώρας κατά τη διάρκεια του Μαΐου. Πρόκειται για τον 22ο Αυθεντικό Ευχίδειο Άθλο 2022 στην Βοιωτία, το Greek Hero XTRI (Extreme Triathlon) στην Κέρκυρα, τον 6ο Μαραθώνιο Κρήτης στα Χανιά και το 4ο Διεθνές Meeting Σύνθετων Αγωνισμάτων Στίβου «Portarathlon» 2022 στην Νάξο.\nΟ 22ος Αυθεντικός Ευχίδειος Άθλος 2022 θα διεξαχθεί στις 6 και 7 Μαΐου στους Δελφούς και τις Πλαταιές, αναβιώνοντας για μία ακόμη χρονιά τον πρώτο ιστορικό ελληνικό αγώνα υπεραποστάσεων. Στο πλαίσιο της διοργάνωσης θα πραγματοποιηθούν ο «Ευχίδειος Υπέρ-άθλος» στη διαδρομή Πλαταιές-Δελφοί-Πλαταιές, συνολικού μήκους 215 χλμ. και διάρκειας περίπου 36 ωρών, ο Κλασσικός Ευχίδειος Άθλος στη διαδρομή Δελφοί-Πλαταιές, μήκους 107,5 χλμ., καθώς και ο «Αγώνας των 9 Μουσών» -αφιερωμένος αυτή τη φορά στη μούσα Καλλιόπη- που θα εκκινήσει από την περιοχή Αρβάνιτσα Ελικώνα και θα έχει διάρκεια 9 ωρών. Ακόμα, στις 6 Μαΐου θα πραγματοποιηθεί η Ευχίδεια Λαμπαδηδρομία με την αφή Δελφικού φωτός, που θα έχει ως αφετηρία το Μουσείο Άγγελου Σικελιανού. Όπως κάθε χρόνο, στους αγώνες θα συμμετάσχουν πολλοί αθλητές και αθλούμενοι από την Ελλάδα και το εξωτερικό (Γαλλία, Ιταλία, Γερμανία, Πολωνία, Αγγλία, Ουγγαρία, Φιλανδία, Κύπρος, Βραζιλία, Αργεντινή κ.ά.), καθώς και μαθητές από σχολεία της περιοχής.\nΤο Greek Hero XTRI (Extreme Triathlon) θα λάβει χώρα στις 7 και 8 Μαΐου, αποτελώντας έναν αγώνα που συνδυάζει την κολύμβηση, την ποδηλασία και το τρέξιμο. Συγκεκριμένα, οι αθλητές ξεκινήσουν από τα Ανάκτορα του Μον Ρεπό και θα κολυμπήσουν 4 χλμ. έως το Παλαιό Φρούριο. Στη συνέχεια μέσα από στοές και διάδρομους του κάστρου θα πάρουν τα ποδήλατά τους και διασχίζοντας την πόλη θα οδηγηθούν στα παράλια του νησιού και από εκεί σε παραδοσιακά χωριά του ορεινού όγκου με απαράμιλλη θέα στο βουνό και τη θάλασσα, σε μια διαδρομή 185 χλμ. Ακολουθεί, τέλος, αγώνας τρεξίματος 40 χλμ., σε αμμώδεις παραλίες, ανάμεσα σε βράχους ή σε αιωνόβιους ελαιώνες, με τερματισμό στην κορυφή του Αγγελόκαστρου. Διοργανωτής του αγώνα είναι η Αστική Μη Κερδοσκοπική Εταιρεία «Corfu Mountain Trail», η οποία προγραμματίζει ακόμα τους αγώνες Corfu Old Town Trail (24 Σεπτεμβρίου 2022) και Corfu Mountain Trail (15 Οκτωβρίου 2022), επίσης υπό την αιγίδα του ΕΟΤ.\nO 6ος Μαραθώνιος Κρήτης θα διεξαχθεί στις 8 Μαΐου στην ευρύτερη περιοχή των Χανίων. Ο αγώνας εντάσσεται στο επίσημο πρόγραμμα εκδηλώσεων (καλεντάρι) του ΣΕΓΑΣ και αποτελεί τον μοναδικό «πράσινο» μαραθώνιο στην Ελλάδα. Την ίδια μέρα, θα πραγματοποιηθούν, ακόμα, αγώνες 10 χλμ., 5 χλμ. και 2,5 χλμ. με σημείο αφετηρίας και τερματισμού το Εθνικό Αθλητικό Κέντρο (ΕΑΚ) Χανίων. Η διοργάνωση φιλοδοξεί να προάγει, ταυτόχρονα, πολλές ειδικές μορφές τουρισμού, πέραν του αθλητικού, όπως ο θρησκευτικός και ιστορικός τουρισμός, ο οικοτουρισμός και ο τουρισμός πόλεων (city break).\nΤέλος, στις 21 και 22 Μαΐου θα πραγματοποιηθεί στο Δημοτικό Στάδιο Νάξου το 4ο Διεθνές Meeting Συνθέτων Αγωνισμάτων Στίβου «Portarathlon» 2022. Πρόκειται για μια αθλητική δράση που περιλαμβάνει τα αγωνίσματα του επτάθλου για τις γυναίκες και του δεκάθλου για τους άνδρες και αποτελεί το μοναδικό meeting του είδους του στην Νοτιοανατολική Ευρώπη και την Ανατολική Μεσόγειο. Στο 4ο Portarathlon θα λάβουν μέρος οι καλύτεροι Έλληνες δεκαθλητές και οι σημαντικότερες Ελληνίδες επταθλήτριες, καθώς θα διεξαχθεί παράλληλα και το Πανελλήνιο Πρωτάθλημα Συνθέτων Αγωνισμάτων Αντρών-Γυναικών, ενώ αναμένεται να συμμετάσχουν και περισσότεροι από 60 αθλητές και αθλήτριες από την Μεγάλη Βρετανία, την Γαλλία, την Σερβία, την Ρουμανία, την Κροατία, την Κύπρο, την Ινδία κ.α. Στο πλαίσιο της διοργάνωσης, θα πραγματοποιηθεί, επίσης, αγώνας για παιδιά άνω των 9 ετών σε ατομικά αγωνίσματα στίβου.\nΠροηγούμενο άρθροATPI grows German presence with Lufthansa City Center partnership\nΕπόμενο άρθροVOLOTEA ANNOUNCES ANOTHER NEW ROUTE FROM ATHENS TO LILLE


Δραστηριότητες για βρέφη (12-18 μηνών)\nΤο μικρό σας έχει αρχίσει να κινείται πολύ περισσότερο και να εκφράζεται. Έτσι είναι γεμάτο ενθουσιασμό και μερικές φορές γεμάτο πείσμα! Μάθετε ποια παιχνίδια του προσφέρουν στήριξη για τα πρώτα του βήματα, δίνοντάς του την απαραίτητη αυτοπεποίθηση. Υπάρχουν παιχνίδια και δραστηριότητες που θα βοηθήσουν το μωρό σας να πάρει ιδέες και να μάθει να ανταποκρίνεται στους γύρω του κατά τη διάρκεια του παιχνιδιού.\nΤι μπορεί να κάνει σε αυτή την ηλικία;\n1) Το παιδί σας μπορεί πια να περπατάει και αισθάνεται περήφανο για αυτό\n2) Του αρέσει να απασχολεί τον εαυτό του και να εξερευνεί τα πάντα\n3) Μπορεί να ενώνει ιδέες διαμορφώνοντας ένα βασικό σχέδιο\n4) Δείχνει την αγάπη του με αγκαλίτσες, φιλάκια και χαμογελάκια\n5) Μπορεί να βάζει και να βγάζει αντικείμενα μέσα και έξω από ένα κουτί\n6} Αρχίζει να αντιδρά στα αντικείμενα με τον κατάλληλο τρόπο - για παράδειγμα, αγκαλιάζει το αρκουδάκι του\n7) Του αρέσει να μιμείται εσάς όταν κάνετε δουλειές του σπιτιού.\nΠριν αρχίσετε το παιχνίδι θυμηθείτε:\n1) Κυλώντας τις μπάλες:\nΜετά τη δραστηριότητα διαβάστε με το μωρό σας ένα παραμυθάκι σχετικό με ρόδες που κυλούν ή τραγουδήστε "Το χορό των μπιζελιών"..\n2) Γύρω γύρω όλοι:\nΧαρακτηριστικά γλώσσας / επικοινωνίας: λεξιλόγιο (λέξεις κίνησης και ομοιοκαταληξίας)• διαφορετικοί ήχοι και τόνοι ομιλίας\nΧώρος: σε εξωτερικό ή εσωτερικό χώρο\nΔοκιμάστε σιγά σιγά τραγουδώντας το «Γύρω γύρω όλοι»\nΤραγουδήστε το ξανά ακόμα πιο αργά παρατηρώντας το μωρό σας αν αντιγράφει τις κινήσεις σας.\nΠροσπαθήστε να κινήσετε το σώμα σας με διαφορετικούς τρόπους (π.χ. σκύψτε, τεντώστε και λυγίστε το σώμα σας διαμορφώνοντας σχήματα ή αντικείμενα).\nΔιαβάστε μαζί με το μωρό σας ένα παραμυθάκι που περιλαμβάνει χορούς.\n3) Δραστηριότητα Έξω:\nΧώρος: σε εξωτερικό χώρο, στο γρασίδι (είτε σε σπίτι είτε στο πάρκο)\n(ανάσκελα στο γρασίδι κοιτώντας τον ουρανό).\n4) Κεφάλι Ώμοι Γόνατα και Πόδια.\nΧαρακτηριστικά φυσικής δραστηριότητας: αντίληψη του σώματος• ενδυνάμωση μυών και αρθρώσεων\nΧαρακτηριστικά γλώσσας / επικοινωνίας: λεξιλόγιο (λέξεις κίνησης)\nΜέσο: Χρωματιστά στρογγυλά αυτοκόλλητα\nΤοποθετείστε τα αυτοκόλλητα πάνω στα μάτια σας, στα γόνατά σας, κ.τ.λ.\nΚάντε το ίδιο και στο μωρό σας.\nΣταθείτε όρθιοι και τραγουδήστε το γνωστό τραγούδι "Κεφάλι Ώμοι Γόνατα και Πόδια", ακουμπώντας κάθε φορά το σημείο του σώματος που αναφέρετε.\nΠαραλλαγή: Προσθέστε και άλλα σημεία του σώματός σας στο τραγούδι.\nΜετά το πέρας του παιχνιδιού αφαιρέστε τα αυτοκόλλητα για να αποφευχθεί ο κίνδυνος κατάποσης.\nΑν θέλετε να αποφύγετε τα αυτοκόλλητα, χρησιμοποιήστε μαρκαδόρους.\n5) Άκουσε προσεκτικά!\nΧαρακτηριστικά φυσικής δραστηριότητας: Ακουστική αντίληψη • Λύση προβλημάτων\nΧαρακτηριστικά γλώσσας / επικοινωνίας: λεξιλόγιο\nΜέσο: 3-5 αντικείμενα που έχουν ήχο (μαράκες, κουδουνάκια κ.τ.λ.), μικρή κουβέρτα.\nΤοποθετείστε στη σειρά 3-5 ηχογόνα αντικείμενα.\nΣτη συνέχεια καλύψτε τα με την κουβέρτα.\nΚαθίστε το μωρό σας κοντά στην κουβέρτα.\nΒγάλτε την κουβέρτα και αποκαλύψτε τα αντικείμενα χτυπώντας τα ένα ένα με τη σειρά.\nΚρύψτε τα αντικείμενα ξανά.\nΣηκώστε την μία άκρη της κουβέρτας (το μωρό δεν πρέπει να έχει οπτική επαφή) και χτυπήστε ένα αντικείμενο.\nΣηκώστε την κουβέρτα και δείτε αν το μωρό σας προσπαθεί να πιάσει το αντικείμενο που μόλις άκουσε.\nΕπαναλάβετε όσες φορές επιθυμείτε.\n6) Ο μικρός ντραμίστας\nΧαρακτηριστικά φυσικής δραστηριότητας: εξερεύνηση ήχων • ενδυνάμωση μυών και αρθρώσεων • σταθερός ρυθμός\nΜέσο: κουζινικά όλων των ειδών (κατσαρόλες, κουτάλες κ.τ.λ.)\nΤοποθετείστε όλα τα αντικείμενα στο πάτωμα της κουζίνας.\nΑφήστε το μωρό σας να εξερευνήσει τους ήχους που μπορούν να αναπαραχθούν χτυπώντας τα.\nΔείξτε στο μωρό σας εναλλακτικές ώστε να διαφοροποιηθεί ο ήχος χτυπώντας το ίδιο αντικείμενο με διαφορετικό τρόπο.\nΑφού έχει παίξει και πειραματιστεί, μπορείτε να ξεκινήσετε να παίζετε με σταθερό ρυθμό, παρατηρείστε αν μπορεί το μωρό να σας μιμηθεί.\nΠαραλλαγή: Αγοράστε μουσικά όργανα κατάλληλα για την ηλικία του μωρού σας και αφήστε το να παίξει μαζί τους.\nΒεβαιωθείτε ότι τα αντικείμενα που έχετε επιλέξει από την κουζίνα σας είναι ασφαλή και δεν θα προκαλέσουν τον τραυματισμό του μωρού σας.\nWarner, Penny, ( 1999), Baby Play and Learn 160 Games and Learning Activities fir the First Three Years, New York: Meadowbrook Press. (σσ. 91-111).


Γουλβς: Ζήτησε άδεια για τον Ποντένσε - ΤΑ ΝΕΑ\ntanea.gr > Ομάδα > Γουλβς: Ζήτησε άδεια για τον Ποντένσε\nΟ Ντάνιελ Ποντένσε βρίσκεται σε καραντίνα και η Γουλβς θέλει να πάρει άδεια ώστε να τον υπολογίζει στα επόμενα παιχνίδια.\nTANEA Team 6 Ιουλίου 2020 | 20:55\nΟ Ντάνιελ Ποντένσε βρισκόταν στην Πορτογαλία μέχρι την περασμένη Δευτέρα, όπου είχε μεταβεί για ένα προσωπικό θέμα. Ωστόσο, η απαγόρευση πτήσεων προς την Αγγλία, δεν του επέτρεπε να επιστρέψει και να ενσωματωθεί στην Γουλβς.\nΑυτή την στιγμή, ο Πορτογάλος εξτρέμ, βρίσκεται σε καραντίνα για 14 μέρες, όμως, η αντίπαλος του Ολυμπιακού στο Europa League, θέλει να τον εντάξει στο δυναμικό της για τα επόμενα παιχνίδια.\nΌπως αναφέρει η «Telegraph», ο αγγλικός σύλλογος έχει ζητήσει ειδική άδεια, ώστε ο παίκτης, να βγει νωρίτερα από την καραντίνα και να μπει στην αποστολή των «λύκων».\nΜάλιστα, τα επόμενα δύο παιχνίδια με Σέφιλντ Γιουνάιτεντ, την Τετάρτη (08/07) και Έβερτον, την Κυριακή (12/08), είναι ιδιαίτερα σημαντικά για τις θέσεις που «οδηγούν» στην Ευρώπη. Αυτή την στιγμή, ο αγγλικός σύλλογος βρίσκεται στην έκτη θέση της βαθμολογίας, με τρεις βαθμούς διαφορά από την Μάντσεστερ Γιουνάιτεντ.\nΤο ίδιο δημοσίευμα, αναφέρει ότι η Γουλβς, στηρίζεται στον νέο νόμο που έβγαλε η αγγλική Ομοσπονδία, την περασμένη εβδομάδα. Σε αυτό, λέει ότι οι ομάδες που βρίσκονται στην ελίτ, μπορούν να «σπάσουν» τις 14 μέρες καραντίνα.\nΟ Νούνο Εσπιρίτο, παρότι δεν έχει προσφέρει αρκετό χρόνο συμμετοχής στον Ντάνιελ Ποντένσε, τον θεωρεί μία αξιόπιστη λύση για την θέση των εξτρεμ. Ο 24χρονος Πορτογάλος κόστισε 17 εκ. λίρες στους «λύκους», μετά την τρομερή παρουσία του στον Ολυμπιακό, όπου είχε συνολικά 68 συμμετοχές με 13 γκολ και 14 ασίστ.


Τα 10 καλύτερα ξενοδοχεία κοντά σε: Muthurajawela Marsh\nΤα καλύτερα ξενοδοχεία κοντά σε: Muthurajawela Marsh, Νεγκόμπο\nMuthurajawela Marsh: Διαβάστε κριτικές\n201 από 1.923 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Muthurajawela Marsh\n2,6 χλμ. από Muthurajawela Marsh\n4,3 χλμ. από Muthurajawela Marsh\n3,3 χλμ. από Muthurajawela Marsh\n4,4 χλμ. από Muthurajawela Marsh\n3,7 χλμ. από Muthurajawela Marsh\n5,2 χλμ. από Muthurajawela Marsh\n3,2 χλμ. από Muthurajawela Marsh\n3,9 χλμ. από Muthurajawela Marsh\n4,6 χλμ. από Muthurajawela Marsh\n5,7 χλμ. από Muthurajawela Marsh\n3,5 χλμ. από Muthurajawela Marsh\n2,7 χλμ. από Muthurajawela Marsh\n4,1 χλμ. από Muthurajawela Marsh\n5,0 χλμ. από Muthurajawela Marsh\n3,8 χλμ. από Muthurajawela Marsh\n4,5 χλμ. από Muthurajawela Marsh


Χωρίς Πρόσφυση: Αλλαγές στην Ευρώπη, μάτια κλειστά στην Ελλάδα | trcoff.gr\nΧωρίς Πρόσφυση: Αλλαγές στην Ευρώπη, μάτια κλειστά στην Ελλάδα\n0 0 Κώστας Στέφου 10 Μαρτίου 2017 Edit this post\nΕπιστρέψαμε μετά από απουσία λίγων ημερών και το Χωρίς Πρόσφυση είναι εδώ για να σχολιάσουμε ξανά την αυτοκίνηση και την αυτοκινούμενη ζωή μας.\nΌπως αναμενόταν -και είχαμε ήδη γράψει- το «πάντρεμα» PSA-Opel έγινε, έπεσαν οι υπογραφές και βγήκαν οι ανακοινώσεις. Μέχρι τέλος της χρονιάς αναμένεται να ολοκληρωθεί η συμφωνία. Η γαλλική αυτοκινητοβιομηχανία PSA (Peugeot-Citroen) εξαγόρασε έναντι 2,2 δις ευρώ το ευρωπαϊκό κομμάτι της General Motors (Opel & Vauxhall), το οποίο εμφανίζεται ζημιογόνο και για αυτό η αμερικάνικη αυτοκινητοβιομηχανία αποφάσισε να το αποχωριστεί. Το γεγονός αυτό μονοπώλησε για πολλές ημέρες τα ΜΜΕ και την παγκόσμια οικονομία, γιατί η εξαγορά της Opel/Vauxhall θα φέρει σημαντικές ανακατατάξεις στην ευρωπαϊκή αγορά αυτοκινήτου, ενώ παράλληλα θα δημιουργήσει νέα δεδομένα σε εργασιακό επίπεδο, αλλά και στην παραγωγή αυτοκινήτων με νέα εργοστάσια, συναρμολόγησης αυτοκινήτων, παραγωγής ανταλλακτικών κ.λ.π.\nΕρχόμαστε τώρα στα δικά μας τα ελληνικά αυτοκινητιστικά δρώμενα, τα οποία η κυβέρνηση αδυνατεί να τα αντιμετωπίσει. Κάθε τόσο βγαίνουν υπουργοί και άλλοι αρμόδιοι – αναρμόδιοι και πετούν ως εξαγγελία μια «μπαρούφα». Πριν λίγο καιρό ακούσαμε τον Υπουργό Προστασίας του Πολίτη κ. Τόσκα να μιλά για μείωση των προστίμων στους παραβάτες του Κ.Ο.Κ.. Τελευταία εμφανίστηκε ο υφυπουργός Μεταφορών κ. Μαυραγάνης προτείνοντας επιβολή προστίμων στους παραβάτες του Κ.Ο.Κ. ανάλογα με το εισόδημά τους και επιπλέον τιμωρία με κοινωνική εργασία! Για τέτοια «μαργαριτάρια» μιλάμε.\nΚαι η αγορά αυτοκινήτου στη χώρα μας αργοπεθαίνει και αυτή η αύξηση που καταγράφηκε στις πωλήσεις του περασμένου Φεβρουαρίου είναι πλασματική. Πώς να αγοράσει ο κόσμος καινούργιο αυτοκίνητο, αφού το εισόδημά του μειώθηκε και δεν επαρκεί για να καλύψει τις ανάγκες επιβίωσης και τα διάφορα χαράτσια που καλείται να πληρώσει; Αυτός είναι και ο λόγος που σήμερα στη Ελλάδα τα αυτοκίνητα είναι τα πιο παλαιά της Ευρώπης. Ο μέσος όρος ηλικίας του στόλου των αυτοκινήτων στη χώρα μας είναι 13 έτη, ενώ σε άλλες ευρωπαϊκές χώρες η μέση ηλικία των αυτοκινήτων δεν ξεπερνά τα 6 έτη.\nΛόγω της οικονομικής κρίσης πολλά αυτοκίνητα που κυκλοφορούν στους ελληνικούς δρόμους είναι ασυντήρητα και ανασφάλιστα και αποτελούν απειλή για τη δημόσια ασφάλεια και κανενός «το αφτί δεν ιδρώνει». Αντί λοιπόν οι αρμόδιοι της κυβέρνησης να ασχοληθούν με το κυνήγι των ανασφάλιστων αυτοκινήτων και αυτών που δεν έχουν ελεγχθεί από τα ΚΤΕΟ για να προστατευτούν οι άλλοι οι πολλοί νομοταγείς οδηγοί, αλλά και για να αυξηθούν τα έσοδα του κράτους, ασχολούνται με ανεφάρμοστες εξαγγελίες, έτσι για να… θολώσουν τα νερά και κάθε μέρα μας φλομώνουν στο ψέμα.\nΠρόσφατα ο πρωθυπουργός μας μίλησε για ανάπτυξη, ενώ τα στοιχεία της ΕΛΣΤΑΤ τον διαψεύδουν καταγράφοντας ανάπτυξη κάτω του μηδενός. Αυτό μου θυμίζει αυτούς που μοίραζαν καθρεφτάκια στους ιθαγενείς της Αμερικής για να τους πάρουν το χρυσό και τη γη τους, εδώ θέλουν να μας κρατήσουν στον καναπέ και όταν έρθει η ώρα να πάρουν και την ψήφο μας.\nΤην περασμένη Τετάρτη 8 Μαρτίου ο Πρωθυπουργός επισκέφθηκε τη Θεσσαλονίκη και το υπάρχον γραφείο του στη συμπρωτεύουσα για να ακούσει τα προβλήματα του λαού, ενώ παράλληλα μαζί με τον Υπουργό Άμυνας κ. Καμένο πήγαν στο πρώην στρατόπεδο Παύλου Μελά για ανακοινώσουν την παραχώρηση του χώρου στο ομώνυμο Δήμο και στο λαό του. Εκεί ο Πρωθυπουργός άκουσε τα εξ’ αμάξης από μια κυρία με παιδιά που επιβιώνει με 400 ευρώ το μήνα. Στη συνέχεια πήγε στο Υπουργείο Μακεδονίας-Θράκης, όπου τον περίμεναν απολυμένοι και απλήρωτοι εργαζόμενοι και άλλες τάξεις διαμαρτυρομένων πολιτών.\nΔεν ξέρω για πόσες ώρες η οδός Αγίου Δημητρίου ήταν κλειστή και ταλαιπώρησε τους θεσσαλονικείς που δεν μπορούσαν να τη διασχίσουν για να πάνε στα σπίτια τους και στις δουλειές τους, με αποτέλεσμα να επικρατήσει χάος στους άλλους δρόμους του κέντρου της πόλης. Αφού κύριε Πρωθυπουργέ είστε τόσο λαοφιλής και ένας από εμάς, όπως κατά καιρούς υποστηρίζετε, γιατί δεν δώσατε εντολή να μείνουν ανοικτοί οι δρόμοι και να κυκλοφορήσετε και εσείς μαζί με το ταλαιπωρημένο λαό;\nΕίναι πλέον γνωστό ότι στη χώρα μας όλοι όσοι μας κυβέρνησαν τα χρόνια της κρίσης, αλλά και αυτοί που μας κυβερνούν σήμερα, έχουν ποντάρει σε «γερά άλογα», στους μισθωτούς και στους συνταξιούχους. Αφού λοιπόν έβαλαν χέρι και πήραν τους μισθούς και τις συντάξεις με μειώσεις και επιβολή χαρατσιών, συνεχίζουν και μας τάζουν «λαγούς με πετραχήλια», προβάλλοντας κάθε κόμμα τα επιχειρήματά του. Έχουν κλειστά τα μάτια τους και δεν βλέπουν πέρα από το προσωπικό και κομματικό τους συμφέρον.\nΚαι για τα δικά τους ανομήματα ούτε λόγος. Λες και ζουν σε άλλο πλανήτη. Πρόσφατο γεγονός η μείωση του φόρου αλληλεγγύης στα πολιτικά πρόσωπα και κανείς δεν είπε κουβέντα ούτε και αυτά τα κόμματα της αντιπολίτευσης. Όπως δεν λένε τίποτα για τη φοροαπαλλαγή του 70% των βουλευτικών αποζημιώσεων, η οποία βεβαίως ισχύει εδώ και χρόνια. Και εμείς πιστέψαμε ότι έχουμε αριστερή κυβέρνηση.\nΑριστερή μεν αλλά με δεξιές τσέπες και «τσιμενταρισμένες καρέκλες» στη Βουλή.\ntrcoff.gr: Χωρίς Πρόσφυση: Αλλαγές στην Ευρώπη, μάτια κλειστά στην Ελλάδα


Οι (κόκκινες) σημαίες που έμειναν στον ιστό | δημοκρατία\nΤα σενάρια έδιναν και έπαιρναν, τα δεδομένα στις υποθέσεις τους άλλαζαν διαρκώς, όμως στο τέλος οι «σημαίες» του Ολυμπιακού σε μπάσκετ και ποδόσφαιρο, Βασίλης Σπανούλης και Αριελ Ιμπαγάσα αντίστοιχα, παρέμειναν στον ιστό τους. Πλέον, με την παραμονή των δύο εμβληματικών παικτών στο Λιμάνι, οι «σημαίες» που κυματίζουν στον Πειραιά έφτασαν τις επτά! Η «κυριακάτικη δημοκρατία» σας παρουσιάζει σήμερα, συμπεριλαμβανομένων των Σπανούλη και Ιμπαγάσα, τους 6+1 εν ενεργεία «ερυθρόλευκους» ηγέτες απ’ όλα (σχεδόν) τα σπορ. Εκείνους που αψήφισαν τις μεγάλες προκλήσεις του επαγγελματικού αθλητισμού, επειδή ακριβώς δεν είναι στυγνοί επαγγελματίες, αλλά και άνθρωποι, προτάσσοντας πολλές φορές το συναίσθημα, το οποίο προκύπτει από τις απίστευτες επιτυχίες τους και τους κρατάει στον σύλλογο της καρδιάς τους, ενισχύοντας τις επιδόσεις τους, καθώς ο Ολυμπιακός έγινε, για άλλους περισσότερο και για άλλους λιγότερο, δεύτερη οικογένεια.\nΟι πορείες των Σπανούλη και Ιμπαγάσα μπορεί να μη σχετίζονται μεταξύ τους, καθώς ο Ελληνας γκαρντ βρίσκεται στην καλύτερη φάση της καριέρας του, ενώ ο Αργεντινός «μαέστρος» ένα βήμα προτού κρεμάσει τα ποδοσφαιρικά του παπούτσια, όμως κανείς δεν αμφισβητεί ότι αμφότεροι κοσμούν, με την παρουσία τους, τα ελληνικά γήπεδα. Δεν είναι τυχαίο εξάλλου ότι η Ευρωλίγκα αναφέρθηκε με έναν πρωτότυπο τρόπο στην ανανέωση της συνεργασίας για τρία χρόνια του «Kill Bill» με τον Ολυμπιακό. O 30χρονος αρχηγός των πρωταθλητών Ευρώπης ήταν ο MVP (Most Valuable Player) της φετινής Ευρωλίγκας και μετά τις υπογραφές ο λογαριασμός της διοργάνωσης στο twitter αναφέρθηκε με ένα λογοπαίγνιο, αποκαλώντας τον… Most Vassilis Player.\n«Καλά νέα για τον κόουτς Μπαρτζώκα. Ο Most Vassilis Player του θα μείνει για άλλα τρία χρόνια» ανέφερε συγκεκριμένα το ποστ της Ευρωλίγκας. Αλλωστε, ΤΣΣΚΑ Μόσχας, Μπαρτσελόνα και Γαλατάσαραϊ ήταν τρεις από τις ομάδες που πάλεψαν για να του αποσπάσουν την υπογραφή. Το στοίχημα ωστόσο το κέρδισαν οι ιθύνοντες της ΚΑΕ Ολυμπιακός Γιώργος και Παναγιώτης Αγγελόπουλος, που παρουσιάζονταν από τα ξένα ΜΜΕ ως αουτσάιντερ. Θέμα στην επίσημη ιστοσελίδα της UEFA, όμως, έγινε και η παραμονή του Ιμπαγάσα. Με τίτλο «ο βετεράνος Ιμπαγάσα υπέγραψε νέο συμβόλαιο στον Ολυμπιακό», το δημοσίευμα της ευρωπαϊκής ομοσπονδίας ποδοσφαίρου ανέφερε, μεταξύ άλλων: «Ο εμβληματικός πλέι μέικερ Αριελ Ιμπαγάσα προχώρησε σε νέα μονοετή συμφωνία με τον κάτοχο του ελληνικού πρωταθλήματος Ολυμπιακό και αυτή πιθανόν να είναι η τελευταία θητεία του, τόσο στον Πειραιά όσο και ως επαγγελματία.\nΟ Ολυμπιακός επέκτεινε το συμβόλαιο του Ιμπαγάσα έως τον Ιούνιο του 2014». Αν και ο Αργεντινός μεσοεπιθετικός κλείνει τα 37 του τον Οκτώβρη (γεννηθείς στις 27/10/1976), πολλοί ήταν οι μνηστήρες, κυρίως από την Ισπανία, που τον ήθελαν την καλοκαιρινή μεταγραφική περίοδο που διανύουμε. Οι ιθύνοντες της ΠΑΕ Ολυμπιακός ωστόσο έκριναν ότι για να πετύχει η ομάδα τη νέα χρονιά, τα συστατικά που προσφέρει ο Ιμπαγάσα (εμπειρία και ποιότητα) είναι απαραίτητα.\nΟ Βασίλης (του φιλέ), ο Νίκος και ο Τάσος (της πισίνας) και ο Σπύρος (που παλεύει με τα κύματα)\n– Στη γενιά των… 76άρηδων ανήκουν και άλλοι δύο «ερυθρόλευκοι» ηγέτες. Ο ένας είναι ο Βασίλης Κουρνέτας, ο οποίος επέστρεψε φέτος στον Πειραιά για να κλείσει την καριέρα του στο «σπίτι» του και την ομάδα βόλεϊ του Ολυμπιακού, με την οποία αγωνίστηκε από το 1996 ως το 2010 κατακτώντας έξι πρωταθλήματα, πέντε κύπελλα, ένα Σούπερ Καπ Ελλάδας και ένα Κύπελλο Ευρώπης. «Ο Ολυμπιακός είναι το δεύτερο σπίτι μου» παραδέχεται ο έμπειρος πασαδόρος.\n– Ο άλλος είναι ο Νίκος Δεληγιάννης, του οποίου το μέλλον στην ομάδα πόλο του Πειραιά θα κριθεί άμεσα. Ολα δείχνουν ότι ο 37χρονος τερματοφύλακας, που έχει συμπληρώσει μια δωδεκαετία στο Λιμάνι και θα μπορούσε να παίζει άλλα τόσα χρόνια, θα φορά και του χρόνου το σκουφάκι των νταμπλούχων. «Ηρθα παιδάκι και έχω γίνει… γερόντι εδώ, αισθάνομαι σαν στο σπίτι μου, αν και δεν πρέπει να συμβαίνει αυτό, γιατί κάποια στιγμή τα φώτα σβήνουν, τα χρόνια περνούν, οι άνθρωποι ξεχνούν» είχε δηλώσει πριν από λίγο καιρό ο Δεληγιάννης, που όταν ξεκινούσε στη Γλυφάδα περίμενε να φτάσει η ώρα για τη μεγάλη μεταγραφή στον Πειραιά.\n– «Σημαία» του ανδρικού τμήματος πόλο του Ολυμπιακού είναι και ο λίγο νεότερος του Δεληγιάννη Τάσος Σχίζας (γεννημένος στις 18/2/1977), του οποίου το μέλλον θα ξεκαθαρίσει σύντομα. «Οταν ήρθα το 2002 δεν πίστευα ότι θα μείνω τόσα χρόνια» λέει ο περυσινός αρχηγός των Πειραιωτών, ενώ απαντώντας σε ερώτηση για το τι είναι αυτό που του δίνει κίνητρο να συνεχίσει έπειτα από τόσα χρόνια στις πισίνες τονίζει: «Το κίνητρο ανανεώνεται συνέχεια! Πάντα υπάρχει κάτι που σου δίνει δύναμη και όρεξη να συνεχίσεις, ειδικά σε έναν σύλλογο όπως ο Ολυμπιακός!»\n– Λίγο μικρότερος ηλικιακά, αλλά το ίδιο σπουδαίος με τους προηγούμενους αθλητές, είναι ο Σπύρος Γιαννιώτης. Ο 33χρονος κολυμβητής αποτελεί πρότυπο για όλους τους κολυμβητές της νέας γενιάς, καθώς τόσο με τα «ερυθρόλευκα» όσο και με τα εθνικά μας χρώματα έχει κατακτήσει πολλά μετάλλια. Τα προβλήματα στον Ερασιτέχνη Ολυμπιακό πριν από κάποια χρόνια μπορεί να τον είχαν βάλει σε σκέψεις για να φύγει, ωστόσο, όπως παραδέχεται και ο ίδιος, ο μόνος λόγος που έμεινε και εξακολουθεί να μένει στην ομάδα του Πειραιά είναι γιατί αγαπάει τον Ολυμπιακό. «Δεν μπορούσα να το κάνω. Είναι το συναίσθημα» λέει χαρακτηριστικά.\nΟ αιώνιος έφηβος των θαλασσών\n– Για το τέλος αφήσαμε τον… αιώνιο έφηβο Αιμίλιο Παπαθανασίου. Ο 40χρονος ιστιοπλόος ανήκει εδώ και 30 χρόνια στον Ολυμπιακό και συνεχίζει ακούραστος να παλεύει με τα κύματα, προσθέτοντας νέες διακρίσεις στο παλμαρέ του. «Η σχέση μου με τον Ολυμπιακό είναι… ερωτική (!), όχι οικονομική. Το συμβόλαιό μου είναι λευκό, δεν ζήτησα ποτέ λεφτά, ούτε καν για εξοπλισμό. Αυτό που έχω… κερδίσει από τον Ολυμπιακό είναι η φιλοσοφία του, η λεβεντιά του, ο τσαμπουκάς που έχει και το πνεύμα του ευ αγωνίζεσθαι. Γι’ αυτό και το 2003 μου απενεμήθη βραβείο “fair play”, έπειτα από ψήφους των Σάμαρακ, Ζαγκ Ρογκ και Μπλάντερ» είχε δηλώσει παλαιότερα.


YgeiaWatch - Οι εμβολιασμένοι ασθενείς με καρκίνο αίματος έχουν ανεπαρκή προστασία από κορωνοϊό\n22 Οκτωβρίου 2021, 12:13\nΟι ερευνητές του Βασιλικού Κολεγίου (King’s) και του Ινστιτούτου Φράνσις Κρικ του Λονδίνου, οι οποίοι έκαναν τη μελέτη SOAP-2 και τη σχετική δημοσίευση στο περιοδικό βιολογίας του καρκίνου "Cancer Cell", μελέτησαν 159 άτομα, από τους οποίους οι 72 με συμπαγείς όγκους, οι 56 με καρκίνους του αίματος και οι 31 χωρίς κανένα καρκίνο (ομάδα ελέγχου). Όλοι είχαν κάνει και τις δύο δόσεις του εμβολίου Pfizer/BioNTech.\nΟι ερευνητές επεσήμαναν επίσης την ανάγκη οι ευάλωτες ομάδες όπως οι καρκινοπαθείς να φοράνε μάσκα και να τηρούν τις αποστάσεις ιδίως σε πολυσύχναστα μέρη και στα μέσα μαζικής μεταφοράς. Επίσης συνίσταται ο εμβολιασμός των παιδιών που έρχονται σε επαφή με ασθενείς με καρκίνους του αίματος. Ο επικεφαλής ερευνητής, καθηγητής Άντριαν Χεϊντέι, δήλωσε ότι "τα εμβόλια κατά του ιού SARS-CoV-2 αποτελούν αξιοσημείωτη επιτυχία, αλλά όχι για όλους.\nTags: Covid-19, Sars-Cov-2, εμβόλιο Sars-Cov-2, εμβόλιο κορωνοϊού, Καρκίνος, κοροναϊός, κορονοϊός, Κορωνοϊός, πανδημία


Η JYSK πάει και στην Τρίπολη - Market Leader\nΗ διεθνής αλυσίδα καταστημάτων JYSK θα ανοίξει το εικοστό πέμπτο κατάστημά της στην Ελλάδα, στην Τρίπολη, την Πέμπτη 23 Μαΐου. Μάλιστα, τους επόμενους μήνες η εταιρεία προγραμματίζει να εγκαινιάζει και άλλα καταστήματα. Η διοίκηση της εταιρείας υλοποιεί με σταθερότητα το πλάνο για 40 καταστήματα JYSK στην Ελλάδα έως το τέλος του 2020. Η JYSK άνοιξε το πρώτο κατάστημα στην Αθήνα τον Σεπτέμβριο του 2015.\nΟ κ. Γιώργος Τσιρώνης, Retail Manager της JYSK, αναφέρει σχετικά «Η JYSK είναι μια Δανέζικη εταιρεία με απόλυτο προσανατολισμό στον πελάτη και τη σωστή εξυπηρέτηση του. Με το κατάστημα της Τρίπολης οι πελάτες της Τρίπολης και του νομού Αρκαδίας θα έχουν πλέον την ευκαιρία να γνωρίσουν καλύτερα το σκανδιναβικό design των προϊόντων και τις εξαιρετικές προσφορές της JYSK».\nΤο νέο κατάστημα βρίσκεται στην Τρίπολη, στη συμβολή των οδών Ρήγα Φεραίου και Μουντζουροπούλου, και απασχολεί 7 υπαλλήλους. Οι πελάτες του μπορούν να προμηθευτούν προϊόντα από τη μεγάλη γκάμα της εταιρείας, όπως παπλώματα, στρώματα, μαξιλάρια κ.α. Στόχος της εταιρείας είναι να απολαμβάνουν οι καταναλωτές κάθε εβδομάδα εξαιρετικές προσφορές, αξιόπιστη ποιότητα και ευκολία στις αγορές. Επίσης, μπορούν να εξυπηρετηθούν και από το e-shop JYSK.gr, αλλά και την υπηρεσία Click & Collect.


It’s a girl’s night out y’all! - AllYou.gr\nIt’s a girl’s night out y’all!\nΗ Κέλλυ κλείνει την εβδομάδα της "ταξιδεύοντας" από το Μεξικό, την Ινδία και την Αραβία, μέχρι τη Νέα Υόρκη και την Κούβα!\n| Σεπ 18, 2015\nΉρθε και πάλι η Παρασκευή! Πότε πρόλαβε θα μου πεις. Δεν ξέρω για εσένα, αλλά τελευταία έχω την εντύπωση ότι οι ημέρες περνάνε γρήγορα. Ίσως και καλύτερα. Ίσως ήρθε επιτέλους η ώρα αυτός ο περίεργος Σεπτέμβρης να φτάσει στο τέλος του. Δεν το λέω πεσιμιστικά, αλλά από ανυπομονησία. Ανυπομονησία, για να περάσουν οι εκλογές. Για να μπορέσουμε όλοι επιτέλους -να προσπαθήσουμε- να μπούμε και πάλι σε μια πιο… σταθερή καθημερινότητα. Μετά από ένα γεμάτο 20ήμερο ομιλιών, debate και συνεντεύξεων (φαντάζομαι θα διάβασες και τις δικές μας!), παραμένω... αναποφάσιστη, οπότε θα πάρω τις καλύτερες φίλες μου απ’ το χέρι και θα γιορτάσουμε παρέα την ελπίδα. Ναι, ναι μελό το ξέρω… αλλά αληθινό!\nΌλες μας είμαστε σε διαφορετική «φάση». Άλλες χωρισμένες, άλλες παντρεμένες, άλλες απογοητευμένες με τους άντρες (αγόρια, ξυπνήστε!) και άλλες απλά ζούνε την ζωή τους. Παρόλα αυτά, όταν βρισκόμαστε μαζί, ο σκοπός μας είναι ίδιος: Να περάσουμε μια ευχάριστη βραδιά.\nΜε τα τακούνια στην τσάντα και κατευθείαν από την δουλειά, θα βρεθούμε από νωρίς στο κέντρο. Θα πάμε αρχικά να τσιμπήσουμε κάτι, στo πιο ενδιαφέρoν street food εστιατόριο στην «καρδιά» του κέντρου. Το Etnico (Κολοκοτρώνη 22 και Χαβρίου), είναι ένα μαγαζί με γεύσεις από 3 διαφορετικές κουζίνες (Μεξικό-Ινδία-Αραβία), για να… ταξιδεύεις κάθε φορά και σε νέο μέρος. Το μενού έχει επιμεληθεί η ομάδα των σεφ του Altramira, όποτε ξέρεις ότι το φαγητό θα είναι καλό! Εγώ έχω λατρεία με την μεξικάνικη κουζίνα, γι’ αυτό και θα προτιμήσω την τορτίγια με το κοτόπουλο και γουακαμόλε και θα την συνοδεύσω με τον πιο δροσιστικό φρέσκο χυμό ανανά-πεπόνι. Και φυσικά, για να ακολουθήσουμε και τα γυναικεία στερεότυπα, θα πάρουμε ένα γλυκό «στην μέση» και την τιμιτική του αυτή την φορά, θα έχει η πανακότα με γάλα καρύδας.\nΜετά από μια χορταστική πρώτη στάση, ένα ποτό είναι απαραίτητο. Θα φύγουμε λίγο από την βαβούρα του κέντρου και θα κατευθυνθούμε προς το Γκάζι και σε ένα από τα πιο παλιά μπαράκια της περιοχής. Το Hoxton Bar (Βουτάδων 42), έχει εδώ και χρόνια διατηρήσει τον alternative χαρακτήρα του, παρόλο που η τριγύρω περιοχή φαίνεται ολοένα να αλλάζει και περισσότερο. Σήμερα το βράδυ, τα δύο διάσημα «κακά παιδιά» aka Bad Kids της αθηναϊκής μουσικής σκηνής, θα βρεθούν για άλλη μια φορά στα decks του μαγαζιού και θα μας διασκεδάσουν με τους old school r&b και hip hop ήχους τους, ιδανικούς για να βρούμε το swag μας και να ξεκινήσουμε δυναμικά την βραδιά.\nΚαι από το Harlem της Νέας Υόρκης, θα μεταφερθούμε στην Κούβα. Και πίστεψέ με, αυτό θα είναι το πιο σύντομο και ευχάριστο ταξίδι που θα κάνουμε. Για την τελευταία στάση, λοιπόν, του απόλυτου “girl’s night out”, θα πάμε εκεί που ο χορός αποτελεί την βασική πηγή διασκέδασης. Σε ένα σκοτεινό στενό στο Μπουρνάζι, ξεπροβάλλει ένας εντυπωσιακά "ανάλαφρος" χώρος, ο οποίος φέρνει μια σχεδόν αυθεντική «μυρωδιά» από την χώρα της Λατινικής Αμερικής. Στο Enzzo de Cuba (Παρασκευής 70-72 Μπουρνάζι), ξέρω καλά ότι και εγώ και οι φίλες μου, θα χορέψουμε ασταμάτητα υπό τους ήχους της latin μουσικής, ακόμα και εάν δεν είμαστε πιστές φαν του είδους. Είναι τα vibes αυτού του μαγαζιού, που σε προσκαλούν να «αφήσεις» όλα τα προβλήματά σου πίσω, έστω και για λίγες ώρες. Αυτό δεν είναι και το νόημα εξάλλου;


Ως πότε θα καλύπτουμε τα ασυγκάλυπτα; - Αρκαδικά Νέα\nΤο Δικαστικό Μέγαρο. Το στολίδι της πόλης μας.\nΉ μήπως το «γεφύρι της Άρτας», που ολημερίς το χτίζανε το βράδυ γκρεμιζόταν;;;;;\nΌλοι θα θυμάστε τις σκαλωσιές που ΕΠΙ ΜΗΝΕΣ «κοσμούσαν» την πρόσοψη του σημαντικότατου αυτού νεοκλασικού κτηρίου. Πόσο αποκρουστική εικόνα για τον επισκέπτη ειδικά όταν οι εργασίες διαρκούν τόοοοσο καιρό και δεν λένε να ολοκληρωθούν!\nΣτη συνέχεια γύρω από τις σκαλωσιές, οι οποίες παρέμειναν από μέσα, τοποθετήθηκε ένα κακόγουστο κουτί, λίγες μέρες πριν από την εκδήλωση, κατά την οποία έπρεπε να προβληθούν στην πρόσοψη του Δικαστικού Μεγάρου, εικόνες από την Ελληνική Επανάσταση. Και αφού, η ασχήμια των σκαλωσιών συγκαλήφθηκε προσωρινά, ορισμένοι επέλεξαν να το πάνε και ένα βήμα παρακάτω μετατρέποντας το κουτί που έκρυψε τις σκαλωσιές, σε εορταστικό στολισμό ( ας γελάσουμε ), που μάλιστα θα πλαισιώνει τις εκδηλώσεις τις Άλωσης της ιστορικής – επετειακής φετινής χρονιάς!\nΩς πότε θα καλύπτουμε τα ασυγκάλυπτα ;\nΠροηγούμενο άρθροΟρχιδέες: Οδηγός φθινοπωρινής φροντίδας\nΕπόμενο άρθροΤα ΕΛΤΑ συμμετέχουν στον εορτασμό για τα 200 της Άλωσης της Τριπολιτσάς


Κοινός Παρονομαστής: 2013-03-31\nΗ Ελλάδα έχει μεγάλη πείρα σε περιόδους κρίσης· εθνικές, κοινωνικές, οικονομικές, πολιτικές. Παρατηρούμε όμως ότι πάντα η Τέχνη ήταν πιο μπροστά, ήταν ο προπομπός και στην είσοδο και στην έξοδο από την κρίση. Στο απόγειο της αθηναϊκής κοινωνίας ο Πλάτωνας μίλησε για εκφυλισμό της μουσικής τον οποίο ακολούθησε ο αρχαίος κόσμος. Κατά τη διάρκεια της τουρκοκρατίας σημειώθηκαν δυο περίοδοι μουσικής άνθισης, η μια μάλιστα λίγο πριν την επανάσταση του '21. Έτσι έγινε και το 1893 με το "δυστυχώς επτωχεύσαμεν" και στη μικρασιατική καταστροφή του 1922 και στην κατοχή και στη δικτατορία.\nΓεωργιάδης με θράσος : Ξέρουμε για την οικογενειοκρατία στην πολιτική !\nΕχθές στο δελτίο των 19:00 του Άλφα ο Άδωνις Γεωργιάδης ήταν καλεσμένος να μιλήσει για το "πολιτικό επίπεδο" που ανέπτυξαν κατά την διάρκεια της προανακριτικής επιτροπής. Και αναφερόμενος στην Ζωή Κωνσταντοπούλου κόρη του Νίκου Κωνσταντόπουλου είπε: Ας μην μιλήσουμε για την οικογενειοκρατία στην πολιτική !\nΦαίνεται ότι ο...ευχάριστος Άδωνις ξεχνά σε ποιο κόμμα βρίσκεται .Στο κόμμα που το σύνολο σχεδόν των βουλευτών παλαιών και νέων, εκλεγμένων η όχι, έχουν συγγενικούς δεσμούς μεταξύ τους. Αυτό βέβαια συμβαίνει σε όλο το κοινοβούλιο και αποτελεί χαρακτηριστικό στοιχείο του κοινοβουλευτικού συστήματος .Ας μην αναφέρουμε Άδωνη τους παλαιούς, Καραμανλή, Λιάπη, Σαμαρά, Μπακογιάννη, Μητσοτάκη,\nστις 2:06 π.μ. 10 σχόλια:\nΗ έξαρση της εγκληματικότητας και η αποτελεσματική αστυνόμευση\nΤον τελευταίο καιρό η έξαρση της εγκληματικότητας στην Ήπειρο, αλλά και γενικότερα σε όλη την ελληνική επικράτεια, ανησυχεί ιδιαίτερα τους πολίτες και προβληματίζει της αρχές. Ποιοι όμως ευθύνονται για την έξαρση; Ποιες μπορεί να είναι οι συνιστώσες αυτού του κοινωνικού φαινομένου;\n• Ένας από τους βασικότερους παράγοντες αύξησης της εγκληματικότητας είναι η οικονομική κρίση, που οδηγεί τον κόσμο να κάνει εγκλήματα του δρόμου. Συνήθως οι μικροεγκληματίες επιτίθενται σε ηλικιωμένους και σε ανυπεράσπιστα άτομα για να τους κλέψουν το πορτοφόλι, την τσάντα, το κινητό ή άλλα πολύτιμα αντικείμενα.\nΌλα τά αντικείμενα αντιπροσωπεύουν μία αξία σε κάποιο άλλο είδος.Τά αυγά έχουν τά ισοδύναμά τους σε χρήμα ή σε ροδάκινα,τά λάστιχα αυτοκινήτου σε Δολλάρια Αμερικής.\nΤο μόνο πράγμα πού ισοδύναμό του δεν είναι το χρήμα ή κάποιο άλλο αντικείμενο είναι ο χρυσός. Το χρυσάφι δεν έχει ισοδύναμο τά Ευρώ μόνον αλλά και μία άϋλη αξία. Εχει διαπιστωθεί τά τελευταία χρόνια ότι η ουγγιά του χρυσού μπορεί να πληρωθή\nΈνα έξυπνο βίντεο με πρωταγωνιστή τον Κύπριο συγγραφέα Χριστόφορο Τορναρίτη, να βγάζει διάγγελμα αυτός στους τραπεζίτες με προτάσεις - αποφάσεις αντίστοιχες σαν αυτές που μας κάνουν εμάς οι τραπεζίτες κάνει από χτες το γύρο του διαδικτύου με χιλιάδες like και κοινοποιήσεις. Το\nΟι Eβραίοι πετάνε τους Αφρικανούς έξω από την χώρα τους αλλά κανείς δεν μιλάει για ρατσισμό!!!\nΣήμερα και περί ώρα 11.30, κατά τη διάρκεια προσωρινής διακοπής της λειτουργίας της Προκαταρκτικής Επιτροπής, ο εξεταζόμενος Ευάγγελος Βενιζέλος, πρόεδρος του ΠΑΣΟΚ, εξήλθε\n«Δεν υφίσταται ο όρος Βόρειος Ήπειρος. Είναι απλά μια έννοια η οποία ικανοποιεί το δικό μας αίσθημα. Δεν είναι επίσημος όρος. Το να αναφέρεται σαν Βόρειος Ήπειρος για θέματα που αφορούν επισήμως την Αλβανία δεν είναι σωστό. Δεν θα το αναφέρουμε επισήμως ότι είναι η Βόρειος Ήπειρος. Σκεφτείτε τι\nΜε την αφορμή του θέματος που άνοιξε πριν λίγο καιρό σχετικά με την θεωρία περί «Ινδοευρωπαϊκής» ομοεθνίας, ομογλωσσίας κ.λ.π. και το αυτόχθονο της Ελληνικής φυλής ο Κοινός Παρονομαστής ανεβάζει από σήμερα το σημαντικό αυτό θέμα το οποίο δίδασκαν τα στελέχη του ΚΙΝΗΜΑΤΟΣ στους εκπαιδευτικούς πυρήνες πολλά χρόνια πριν. Βέβαια από τότε η επιστήμη, πολύ περισσότερο η αρχαιολογική σκαπάνη έχουν φέρει στο φως ακόμη περισσότερα στοιχεία και ευρήματα τα οποία τεκμηριώνουν πιο συγκεκριμένα το ΑΥΤΟΧΘΟΝΟ της Ελληνικής φυλής. Εμείς τα εκπαιδευτικά θέματα θα τα ανεβάζουμε όπως τα δίδασκαν τότε οι πυρηνάρχες χωρίς καμία παρέμβαση που θα αλλοίωνε την ιστορική σημασία των θεμάτων .\nΕνώ η Αθήνα μαστιζόταν από τον λοιμό, οι Πελοποννήσιοι εισέβαλαν για δεύτερη φορά στην Αττική και προχωρώντας νότια λεηλάτησαν την περιοχή του Λαυρίου. Οι Αθηναίοι με τη σειρά τους λεηλάτησαν την Επίδαυρο και παραλιακές πόλεις της Πελοποννήσου, απέτυχαν, ωστόσο, να βοηθήσουν ουσιαστικά όσους πολιορκούσαν την Ποτίδαια, καθώς οι στρατιώτες που στάλθηκαν εκεί μετέδωσαν στους συμπολεμιστές τους την ασθένεια. Σε αυτό το σημείο ο ιστορικός αφηγείται το "κύκνειο άσμα" του Περικλή.\n[2.59.1] Μετά τη δεύτερη εισβολή των Πελοποννησίων, καθώς και η γη τους ήταν ρημαγμένη και η αρρώστια τούς θέριζε μαζί με τον πόλεμο, είχε αλλάξει η διάθεση των Αθηναίων [2.59.2] κι από τη\nστις 11:54 μ.μ. 2 σχόλια:\nΤο γάντι στο ΚΚΕ πετάει η Πατριωτική Κίνηση Πολιτών Καβάλας: Σας καλούμε σε δημόσιο διάλογο !\nΠρόκειται για μία πράξη κοινωνικά ανάλγητη, μία πράξη πολιτικής αγνωμοσύνης στην προσφορά των Ποντίων και Βορειοηπειρωτών προς το Έθνος, καθώς επίσης και για τη χαριστική βολή στην επιβίωση του Βορειοηπειρωτικού\nΗ μετενέργεια της Εθνικής Συλλογικής Σύμβασης λήγει στις 15 Μαΐου, οπότε καταργείται και το επίδομα γάμου (10%). Αυτός είναι ο τίτλος του νέου επεισοδίου στο δραματικό «σίριαλ» των Μνημονίων που διαλύουν τη χώρα και έχουν βάλει πλώρη για να αφανίσουν το έθνος μας. Όπως είναι γνωστό, με τις αποδοχές της Εθνικής Συλλογικής Σύμβασης αμείβονται τουλάχιστον 350.000 εργαζόμενοι και αυτό το μέτρο θα αποτελέσει ένα επιπλέον «εμπόδιο» που θα πρέπει να υπερπηδήσουν εκατοντάδες χιλιάδες νοικοκυριά στην πατρίδα μας.\nΕπίσημος οδηγός του ΙΚΑ-Δείτε αναλυτικούς πίνακες\nστις 8:52 π.μ. 2 σχόλια:\nΟι Εθνικιστές δεν έχουν θέση στην Λυκοσυμμαχία της Ευρωπαϊκής Ένωσης\nΣύμφωνα με την εφημερίδα «Παραπολιτικά», η κυβέρνηση συνεχίζει την τακτική της υψηλής χρηματοδότησης, παρότι οι περισσότεροι κομματικοί οργανισμοί βρίσκονται σε κατάσταση στάσης πληρωμών, αφού αδυνατούν να είναι στοιχειωδώς έστω συνεπείς στις συμβατικές\nΤι έγινε χθες στο συνέδριο για τη Θράκη στο "Βελλίδειο"\n-Tα έξη συμπεράσματα του συνεδρίου\nΈνα επίκαιρο συνέδριο με θέμα «Εθνική Αγωνία και Συναγερμός για τη Θράκη μας»\nΚαλά, κάθε βδομάδα θα γίνεται διαγωνισμός κόμμωσης, μοντελάκια μας βλέπω όλους. Εννοείται έτσι, η coup θα είναι για όλους τους πολίτες το κοντό μαλλί, η τελευταία λέξη της κομμωτικής τέχνης και της διατραπεζικής επιστήμης-απάτης. Ο ένας ομορφότερος απ’τον άλλον. Κουκλιά σας βλέπω μπαγάσηδες, άλλοι με ξανθά άλλοι με σγουρά μαλλάκια αλλά πάντα κοντοκουρεμένα. Όπως ακριβώς τα βιβλιάρια καταθέσεων. Θα βγάλετε και καινούριες γκόμενες βρε πονηρούληδες,


Η βουβή τραγωδία του Νοτίου Σουδάν | Euronews\nΗ βουβή τραγωδία του Νοτίου Σουδάν\nΣτο Νότιο Σουδάν βρίσκεται σε εξέλιξη μια τεράστια ανθρωπιστική κρίση. Σχεδόν μισό εκατομμύριο άνθρωποι έχουν εγκαταλείψει τις εστίες τους, σύμφωνα με τον ΟΗΕ. Μόνο στην πόλη Τζούμπα, περισσότεροι από 17.000 άνθρωποι έχουν βρει καταφύγιο στον καταυλισμό του ΟΗΕ. Μικρά παιδιά κουβαλούν πόσιμο νερό με κουβάδες\nΧρησιμοποιούν το ρέμα που βρίσκεται δίπλα στον καταυλισμό, για να πλένουν τα ρούχα τους, να κάνουν μπάνιο, αλλά και για τις φυσικές τους ανάγκες. Στο ίδιο ακριβώς σημείο όμως παίζουν και τα παιδιά.\nΣτους τρεις καταυλισμούς του ΟΗΕ στην Τζούμπα βρίσκονται 73 χιλιάδες άνθρωποι. Αεροπλάνα της unicef έφτασαν εκεί μεταφέροντας ιατροφαρμακευτικό υλικό από τη Δανία.\n«Αυτές οι προμήθειες είναι απαραίτητες σε όλες τις πληγείσες περιοχές. Η μεγαλύτερη πρόκληση αυτή τη στιγμή είναι η έλλειψη ασφάλειας. Εξαιτίας αυτής της κατάστασης είναι δύσκολο για εμάς να φτάσουμε σε περιοχές όπως το Μαλακάλ, το Μπεντού και η Μπορ» δήλωσε ο υπεύθυνος του προγράμματος για τα παιδιά, που εδρεύει στη Γενεύη, Ντέρμοτ Κάρτι.\nΤουλάχιστον χίλιοι άνθρωποι έχουν χάσει τη ζωή τους από τη διαφυλετική βία που πλήττει τη χώρα από τα μέσα Δεκεμβρίου.\nΠερισσότεροι από 78.000 κάτοικοι του Νοτίου Σουδάν έχουν βρει καταφύγιο στη γειτονική Ουγκάντα.\n«Σκοτώνουν ανθρώπους αδιακρίτως. Δεν ξεχωρίζουν τις γυναίκες, τους ηλικιωμένους και τα παιδιά. Απλώς σκοτώνουν. Μαζικές δολοφονίες» δήλωσε ένας πρόσφυγας.\nΟ Ερυθρός Σταυρός βοηθά 39.000 ανθρώπους στην πόλη Ανττζουμάνι, κυρίως γυναίκες, παιδιά και ηλικιωμένους.\n«Δεν υπάρχει νερό, χώρος για να κοιμηθούμε, πολλοί λιμοκτονούν. Δεν υπάρχει τίποτα εδώ. Από την ώρα που φτάσαμε εδώ δεν έχουμε ούτε ρούχα, ούτε τίποτα» δήλωσε μια γυναίκα που εγκατέλειψε τη χώρα της, αναζητώντας καταφύγιο στην Ουγκάντα.\nΓια να αποφύγουν το μένος των παραστρατιωτικών οργανώσεων οι κάτοικοι του Νοτίου Σουδάν προτιμούν να βρεθούν αντιμέτωποι με τις επιδημίες και το λιμό.\nCovid-19Κοροναϊός / Κορονοϊός / ΚορωνοϊόςΈκρηξηΒηρυτόςπανδημίαΛίβανοςΑποκλειστική Οικονομική Ζώνη - ΑΟΖΕλλάδα


Τι έπαθαν οι Μίλερ, Λεβαντόφσκι και Ντε Χέα στη Ρωσία - Ειδήσεις - νέα - Το Βήμα Online\nΤι έπαθαν οι Μίλερ, Λεβαντόφσκι και Ντε Χέα στη Ρωσία\nΠόσο εύκολο είναι τελικά σε έναν ποδοσφαιριστή να μετέχει σε μια μεγάλη διεθνή διοργάνωση, όπως το Μουντιάλ, έχοντας διανύσει μια δύσκολη χρονιά με δεκάδες αγώνες και ταξίδια; Απ’ ό,τι μας έδειξε η φάση των ομίλων στα γήπεδα της Ρωσίας, δεν είναι καθόλου εύκολο.\n30 Ιουνίου 2018, 01:56 Ενημερώθηκε: 1 Ιουλίου 2018, 05:45\nΠόσο εύκολο είναι τελικά σε έναν ποδοσφαιριστή να μετέχει σε μια μεγάλη διεθνή διοργάνωση, όπως το Μουντιάλ, έχοντας διανύσει μια δύσκολη χρονιά με δεκάδες αγώνες και ταξίδια; Απ’ ό,τι μας έδειξε η φάση των ομίλων στα γήπεδα της Ρωσίας, δεν είναι καθόλου εύκολο. Ποδοσφαιριστές μεγάλης αξίας, πρωταγωνιστές σε σπουδαίους ευρωπαϊκούς συλλόγους, ύστερα από μια σπουδαία αγωνιστική χρονιά δεν έδειξαν έτοιμοι να ανταποκριθούν στην πρόκληση ενός Παγκοσμίου Κυπέλλου. Και αυτό το παρατηρήσαμε όχι μόνο σε ομάδες που αποχαιρέτησαν πρόωρα τη διοργάνωση, αλλά και σε άλλες που συνεχίζουν.\nΠαραδείγματα υπάρχουν αρκετά: Ο Λουίς Σουάρες χρειάστηκε ουσιαστικά δύο αγώνες για να αρχίσει να θυμίζει τον εξαιρετικό επιθετικό της Μπαρτσελόνα. Ο Νταβίντ Ντε Χέα σε κανένα παιχνίδι της πρώτης φάσης δεν θύμισε τον συνήθως ανίκητο τερματοφύλακα της Μάντσεστερ Γιουνάιτεντ, αυτόν που θαυμάζουμε στην Πρέμιερ Λιγκ. Αρκετοί ποδοσφαιριστές, λοιπόν, απογοήτευσαν στην πρώτη φάση. Για αυτούς που συνεχίζουν, πάντως, οι προπονητές τους ελπίζουν ότι τώρα που αρχίζουν οι νοκάουτ αγώνες η εμπειρία τους θα αποτελέσει πολύτιμη βοήθεια στην προσπάθεια της ομάδας.\nΗ κριτική στον Οζίλ\nΑς αρχίζουμε πρώτα από τις ομάδες που αποχαιρέτησαν πρόωρα τη Ρωσία. Ο αποκλεισμός της παγκόσμιας πρωταθλήτριας Γερμανίας είναι χωρίς αμφιβολία η μεγαλύτερη έκπληξη, καθώς κανείς δεν περίμενε να ηττηθεί στο τελευταίο παιχνίδι από τη Νότια Κορέα. Και εδώ θα συναντήσουμε παίκτες υψηλής εμπειρίας και με μεγάλες ικανότητες που απογοήτευσαν με την απόδοσή τους. Η Γερμανία απέτυχε επιθετικά και αυτό της στοίχισε. Οταν παίκτης με την εμπειρία του Τόμας Μίλερ δεν κατάφερε να βρει τον δρόμο προς τα δίχτυα ή, ακόμα, όταν ο Μεσούτ Οζίλ, ένας μέσος αξίας, υστερεί σε μεγάλο βαθμό, όλα γίνονται δυσκολότερα. Ο Οζίλ δέχτηκε σκληρή κριτική όχι μόνο από τα γερμανικά ΜΜΕ αλλά και από παλιούς διεθνείς. Ο Στέφαν Εφενμπεργκ ζήτησε μάλιστα από τον Λεβ να τον αφήσει εκτός ενδεκάδας και να προτιμήσει τον Μάρκο Ρόις, ενώ ο Λόταρ Ματέους μίλησε για έναν ποδοσφαιριστή που δεν έχει πλέον κίνητρο για να αγωνιστεί στην Εθνική και απόρησε γιατί είναι πάντα στις κλήσεις. Οσον αφορά τον Μίλερ, στο ματς με την Κορέα δεν ήταν στην αρχική ενδεκάδα. Σκεφτείτε δε ότι ο γερμανός μεσοεπιθετικός είχε χαρακτηριστεί ως ένα από τα φαβορί για τον τίτλο του πρώτου σκόρερ της διοργάνωσης.\nΜια ακόμα περίπτωση επιθετικού που δεν κατάφερε να σκοράρει ήταν ο συμπαίκτης του Μίλερ στην Μπάγερν, Ρόμπερτ Λεβαντόφσκι, ο πολωνός φορ, πρώτος σκόρερ στην ιστορία της Εθνικής με 50 γκολ, τα 16 στην προκριματική φάση. Η αλήθεια είναι πως ο στράικερ της Μπάγερν δεν είχε βοήθεια από τους συμπαίκτες του, κάτι που είπε και ο ίδιος. «Εκανα ό,τι μπορούσα, αλλά ήμουν μόνος». Και όλα αυτά από έναν από τους πλέον παραγωγικούς επιθετικούς των τελευταίων χρόνων. Με άσφαιρο τον Λεβαντόφσκι λοιπόν στα δύο πρώτα ματς, η Πολωνία με ισάριθμες ήττες βρέθηκε νοκάουτ από τη διοργάνωση.\nΟ Αγουέρο στη σέντρα\nΜια άλλη περίπτωση επιθετικού που δεν έχει ικανοποιήσει έως τώρα είναι ο Σέρχιο Αγουέρο.Ο επιθετικός της Μάντσεστερ Σίτι σκόραρε στην πρεμιέρα με την Ισλανδία, αλλά απογήτευσε κόντρα στην Κροατία. Δέχτηκε σκληρή κριτική από τον Τύπο στην πατρίδα του αλλά και από τον Ντιέγκο Μαραντόνα, και μάλιστα έμεινε εκτός αρχικού σχήματος στον αγώνα με τη Νιγηρία καθώς προτιμήθηκε ο Γκονσάλο Ιγκουαΐν. Φυσικά, το αγωνιστικό πρόσωπο της Αργεντινής στα δύο πρώτα παιχνίδια δεν βοήθησε ουσιαστικά κανέναν παίκτη να διακριθεί ιδιαίτερα. Ας μην ξεχνάμε την κριτική που δέχτηκε ο Λιονέλ Μέσι, αλλά και ο τερματοφύλακς Καμπαγέρο για το λάθος του που έφερε το πρώτο γκολ της Κροατίας. Οπως αποκάλυψε και ο ίδιος μέσω του λογαριασμού του στο Ιnstagram, δέχθηκε ακόμα και απειλές για τον ίδιο αλλά και την οικογένειά του: «Υπάρχουν πολλά πράγματα που μπορώ να δεχτώ επειδή υπέπεσα σε ένα ποδοσφαιρικό λάθος. Ομως δέχθηκα πολλή χολή, κατάρες και απειλές εναντίον μου αλλά και εναντίον της οικογένειάς μου. Αυτές οι άσχημες συμπεριφορές δεν με βοήθησαν».\nΤο άγχος, οι απαιτήσεις των οπαδών, οι προσδοκίες για μια διάκριση στο Μουντιάλ αλλά και οι τραυματισμοί ήταν οι αιτίες που αρκετά αστέρια του Μουντιάλ βρέθηκαν στα «ρηχά» στην πρώτη φάση. Θυμηθείτε τους λυγμούς του Νεϊμάρ μετά τη λήξη του αγώνα με την Κόστα Ρίκα, αλλά και την πίεση που αισθάνθηκε ο Μέσι μέχρι να προκριθεί η Αργεντινή στην επόμενη φάση. Μια ξεχωριστή περίπτωση είναι ο Μο Σαλάχ,ο οποίος παρά τα δύο γκολ που σημείωσε δεν κατάφερε να βοηθήσει την Αίγυπτο. Ο τραυματισμός του στον ώμο, στον τελικό του Τσάμπιονς Λιγκ, δεν του επέτρεψε ουσιαστικά να ακολουθήσει κανονικά την προετοιμασία της Εθνικής, έμεινε εκτός από το πρώτο ματς με την Ουρουγουάη, ενώ και στα δύο επόμενα που αγωνίστηκε δεν ήταν ο γνωστός Σαλάχ που θαυμάσαμε στην Πρέμιερ Λιγκ και στο Τσάμπιονς Λιγκ.


Γιατί οι έφηβοι ψάχνουν σχέσεις στο διαδίκτυο; | eWoman.gr\nΓιατί οι έφηβοι ψάχνουν σχέσεις στο διαδίκτυο;\nΟι γνωριμίες μέσω διαδικτύου προσφέρουν τη δυνατότητα συναισθηματικής αποστασιοποίησης και το στοιχείο αυτό προσφέρει μια αίσθηση ασφάλειας, ιδιαίτερα σε κάποιον που έχει χρησιμοποιήσει αυτή την άμυνα από την παιδική του ηλικία. Τι ακριβώς συμβαίνει: όταν τα παιδιά αντιμετωπίζουν μια τραυματική εμπειρία, προκειμένου να την χειριστούν και να την αντέξουν, συχνά αποστασιοποιούνται νοητικά και συναισθηματικά για να μην νιώθουν πόνο. Η άμυνα αυτή είναι ιδιαίτερα χρήσιμη σε αυτή την ηλικία που το παιδί δεν έχει άλλους τρόπους για να διαχειριστεί τα συναισθήματά του. Το κόστος όμως είναι ότι το παιδί μαθαίνει να αλληλεπιδρά με αυτό τον τρόπο, βάζοντας ουσιαστικά έναν τοίχο ανάμεσα στον εαυτό του και τους άλλους ανθρώπους για να νιώθει ασφαλής και όταν νιώσει το παραμικρό αρνητικό συναίσθημα «κλείνει» αυτόματα το διακόπτη για να μην νιώθει τίποτα.\nΘα πρέπει στο σημείο αυτό να επισημάνουμε ότι στη σημερινή πραγματικότητα παρατηρείται ευρύτερα μια τάση εσωστρέφειας και ναρκισσιστικής κάλυψης των συναισθηματικών μας αναγκών. Το άτομο δεν στρέφεται προς το περιβάλλον και τους άλλους ανθρώπους γενικότερα προκειμένου να επικοινωνήσει και να ζητήσει βοήθεια. Δεν αναζητά να υποστηριχθεί από ιδέες ή αξίες που θα τον καθοδηγήσουν. Στρέφεται όλο και περισσότερο προς τον εαυτό του, και κλείνεται όλο και περισσότερο. Ας μην ξεχνάμε ότι πολλά νέα παιδιά σήμερα έχουν μεγαλώσει περνώντας αρκετές ώρες μόνα τους στο σπίτι γιατί οι γονείς τους έλειπαν πολλές ώρες λόγω επαγγελματικών ή άλλων υποχρεώσεων. Έτσι, πολλά νέα παιδιά έχουν ουσιαστικά, σε ψυχολογικό επίπεδο, μεγαλώσει «μόνα τους», με πολλά συναισθηματικά κενά. Με άλλα λόγια, έχουν μάθει από εξαιρετικά νεαρή ηλικία να κλείνονται στον εαυτό τους και να καλύπτουν τις ανάγκες τους με εσωστρέφεια καθώς αυτές δεν μπορούσαν να καλυφθούν συναισθηματικά από το περιβάλλον. Έτσι μπορεί και να θεωρούν πολύ φυσικό να κάνουν και γνωριμίες μέσω διαδικτύου παρά να στρέφονται προς τα «έξω» για κοινωνική και συναισθηματική αλληλεπίδραση.\nΤέλος, τείνουμε να βλέπουμε και να νιώθουμε τον υπολογιστή αλλά και το διαδίκτυο ως ένα «μαγικό χώρο», ένα «μαγικό κουτί», όπου όλα είναι δυνατά και παράλληλα απόμακρα και ασφαλή. Ο συνδυασμός αυτός πραγματικά απελευθερώνει πολλές αναστολές αλλά και για αυτόν ακριβώς το λόγο μπορεί να οδηγήσει σε μια ψευδαίσθηση επικοινωνίας αλλά και τη δημιουργία ψυχικής εξάρτησης. Η αναζήτηση γνωριμιών μέσω διαδικτύου δημιουργεί μια tranclike κατάσταση που σε καθηλώνει και σε τραβάει όλο και πιο πολύ κάθε φορά. Αισθάνεσαι ότι ελέγχεις τα πάντα και έτσι μπορεί να αναζητάς κάθε φορά και μια πιο έντονη εμπειρία… Σίγουρα δεν είναι δυσάρεστο ή επιβλαβές το να ψυχαγωγούμαστε μέσω διαδικτύου και να αποκτούμε νέα ερεθίσματα. Είναι σημαντικό όμως να έχουμε πάντα επίγνωση ότι δεν πρόκειται για την «πραγματικότητα» και ότι είναι σημαντικό εμείς να χρησιμοποιούμε το διαδίκτυο και όχι «εκείνο» εμάς. Εάν αυτό το έχουμε κατά νου και το εφαρμόζουμε, σίγουρα οι υπηρεσίες και τα οφέλη του διαδικτύου μπορούν να αξιοποιηθούν υπέρ μας και αν μη τι άλλο να μας ψυχαγωγούν με όποιον τρόπο εμείς επιλέγουμε κάθε φορά.


Προσωρινή ηλεκτρική εγκατάσταση σύμφωνα με τον ELOT HD 384 Στην πράξη τι γίνεται ; – ΣΕΗ Πρέβεζας\nΤο πρότυπο ELOT HD 384 , αντικατέστησε τους ΚΕΗΕ καθιερώνοντας νέες αυξημένες απαιτήσεις και προδιαγραφές ασφαλείας, για τους χώρους έκθεσης, θεάματος περιπτέρου .\nΟι χώροι αυτοί περιγράφονται ως εξής:\n711.2.1 Έκθεση. «Γεγονός το οποίο αποσκοπεί στην παρουσίαση και/ ή πώληση προϊόντων κλπ., το οποίο µπορεί να λάβει χώρα σε οποιαδήποτε κατάλληλη τοποθεσία, είτε µία αίθουσα, είτε ένα κτίριο, είτε µία προσωρινή κατασκευή.\n711.2.2 Θέαµα. Παρουσίαση ή εκδήλωση σε οποιαδήποτε κατάλληλη τοποθεσία, είτε σε µία αίθουσα, είτε σε ένα κτίριο, είτε σε µία προσωρινή κατασκευή.\n711.2.3 Περίπτερο. Χώρος ή προσωρινή κατασκευή που χρησιµοποιείται για παρουσίαση, δηµοσιοποίηση, πώληση, παιχνίδια, κλπ.\n711.2.4 Προσωρινή κατασκευή. Μονάδα ή τµήµα µονάδας που περιλαµβάνει κινητά φορητά στοιχεία, τοποθετηµένα σε εξωτερικό ή εσωτερικό χώρο, και που είναι σχεδιασµένη έτσι ώστε να προορίζεται για συναρµολόγηση και αποσυναρµολόγηση. »\nΗ ηλεκτρική εγκατάσταση αυτών των χώρων ορίζεται ως προσωρινή , μέρος :\n711.2.5«Προσωρινή ηλεκτρική εγκατάσταση. Ηλεκτρική εγκατάσταση ή οποία τίθεται εντός και εκτός λειτουργίας ταυτόχρονα µε το περίπτερο ή την έκθεση µε την οποία σχετίζεται. »\nΌπως σαφέστατα ορίζεται στο μέρος 711.2.6 «Αρχή προσωρινής ηλεκτρικής εγκατάστασης. Σηµείο της µόνιµης εγκατάστασης ή άλλης πηγής τροφοδότησης από την οποία παρέχεται ηλεκτρική ενέργεια.» ,δεν υπάρχει συνεπώς καμία παρέκκλιση ,είτε η τροφοδοσία είναι μέσου του δικτύου του ΔΕΔΔΗΕ, είτε μέσω H/Z Ηλεκτροπαράγωγου ζεύγους (γεννήτρια ).\nΗ ηλεκτρική εγκατάσταση αυτών των χώρων στα οποία λαβαίνουν χώρα , συναυλίες, πανηγύρια, εκθέσεις κ.λ.π. υπόκειται πλήρως στο πρότυπο και θα πρέπει να τηρούνται απαρεγκλίτως όλα τα μέτρα ασφαλείας για την προστασία των εκθετών ,επισκεπτών και χρηστών της ηλεκτρικής εγκατάστασης .\nΑναλυτικά αναφέρεται στα μέρη :\n711.32 «Εξωτερικές επιδράσεις Οι συνθήκες των εξωτερικών επιδράσεων της συγκεκριµένης τοποθεσίας όπου τίθενται σε λειτουργία οι προσωρινές ηλεκτρικές εγκαταστάσεις, για παράδειγµα παρουσία νερού, µηχανικές καταπονήσεις, πρέπει να λαµβάνονται υπόψη.\n711.4 Μέτρα προστασίας για ασφάλεια .\n711.41 Προστασία έναντι ηλεκτροπληξίας.\n711.413 Προστασία έναντι έµµεσης επαφής.\n711.413.1 Προστασία µε αυτόµατη διακοπή της τροφοδότησης\n711.413.1.3 Σύστηµα ΤΝ.\n711.2.4 Προσωρινή κατασκευή . Μονάδα ή τμήμα μονάδας που περιλαμβάνει κινητά φορητά στοιχεία , τοποθετημένα σε εξωτερικό ή εσωτερικό χώρο και που είναι σχεδιασμένη έτσι ώστε να προορίζεται για συναρμολόγηση και αποσυναρμολόγηση.\n711.2.5 Προσωρινή ηλεκτρική εγκατάσταση. Ηλεκτρική εγκατάσταση ή οποία τίθεται εντός και εκτός λειτουργίας ταυτόχρονα με το περίπτερο ή την έκθεση με την οποία σχετίζεται.\n711.2.6 Αρχή προσωρινής ηλεκτρικής εγκατάστασης. Σημείο της μόνιμης εγκατάστασης ή άλλης πηγής τροφοδότησης από την οποία παρέχεται ηλεκτρική ενέργεια»\nΜε το πέρας της συναρμολόγησης ,συντελείται ο έλεγχος, τμήμα 711.6« Έλεγχος .Οι προσωρινές ηλεκτρικές εγκαταστάσεις εκθέσεων, θεαµάτων και περιπτέρων πρέπει να δοκιµάζονται επί τόπου σύµφωνα µε το Μέρος 6 έπειτα από κάθε συναρµολόγηση.»\nΟ έλεγχος των ηλεκτρικών εγκαταστάσεων ορίζεται ρητά από το μέρος 6 και αποδεικτικό του ελέγχου είναι η εκπόνηση της Υ.Δ.Ε. (Υπεύθυνη Δήλωση Ηλεκτρολόγου Εγκαταστάτη )\n«ΜΕΡΟΣ 6 ΕΛΕΓΧΟΣ ΤΩΝ ΕΓΚΑΤΑΣΤΑΣΕΩΝ\n61 Αρχικός έλεγχος. 61.1 Γενικά .61.1.1 Κάθε ηλεκτρική εγκατάσταση πρέπει να ελέγχεται µετά την αποπεράτωσή της και πριν να τεθεί σε λειτουργία από το χρήστη, ώστε να εξακριβωθεί, στο µέτρο του δυνατού, ότι έχουν τηρηθεί οι απαιτήσεις της παρούσας έκδοσης. Ορισµένοι έλεγχοι µπορεί να χρειάζεται να γίνουν και κατά τη διάρκεια της κατασκευής. 61.1.2 Τα άτοµα που πραγµατοποιούν τον έλεγχο πρέπει να έχουν στη διάθεση τους όλα τα σχέδια και άλλα πληροφοριακά στοιχεία που απαιτούνται σύµφωνα µε το άρθρο 514.5. 61.1.3 Πρέπει να λαµβάνονται µέτρα ασφαλείας, ώστε κατά τη διάρκεια της διενέργειας των δοκιµών και των µετρήσεων να αποφευχθεί κάθε κίνδυνος για πρόσωπα και να αποτραπεί η πρόκληση βλαβών σε οποιαδήποτε αγαθά και στις εγκατεστηµένες συσκευές ή άλλα υλικά. 61.1.4 Στις περιπτώσεις που η ελεγχόµενη εγκατάσταση αποτελεί επέκταση ή τροποποίηση προϋπάρχουσας εγκατάστασης, πρέπει να εξακριβωθεί ότι αυτή η επέκταση ή τροποποίηση είναι σύµφωνη µε την παρούσα έκδοση και συγχρόνως ότι δεν προκαλεί καµιά µείωση της ασφάλειας της προϋπάρχουσας εγκατάστασης. 61.1.5 Οι έλεγχοι πρέπει να διεξάγονται από αδειούχους ηλεκτρολόγους οι οποίοι διαθέτουν τα νόµιµα προσόντα για ελέγχους ηλεκτρικών εγκαταστάσεων. 61.1.6 Μετά την ολοκλήρωση του ελέγχου, όπως περιγράφεται στα 61.1.1. και 61.1.4, τα αποτελέσµατα, θα πρέπει να τεκµηριώνονται σε ένα πρωτόκολλο.\nΗ νομοθεσία είναι σαφής και δεν δέχεται διπλές ερμηνείες , η εφαρμογή τους όμως στην πράξη καθίσταται δύσκολη.\nΩς γνωστόν νόμοι υπάρχουν, αλλά δεν εφαρμόζονται.\n← Σύλληψη συνταξιούχου ηλεκτρολόγου για παράνομες ηλεκτρικές εργασίες\nΑΜΕΣΗ ΑΝΤΑΠΟΚΡΙΣΗ ΣΤΟ ΚΑΛΕΣΜΑ ΤΟΥ ΠΟΛΙΤΙΣΤΙΚΟΥ ΣΥΛΛΟΓΟΥ ΠΡΕΒΕΖΑΣ ΓΙΑ ΤΟ ΦΩΤΙΣΜΟ ΤΟΥ ΙΣΤΟΡΙΚΟΥ ΠΥΡΓΟΥ ΤΟΥ ΡΟΛΟΓΙΟΥ →


Αυτόχθονες Έλληνες: Οι κίναιδοι κατά την αρχαιότητα καταδικάζονταν στην εσχάτη των ποινών\nΟι σύγχρονοι ελληνόφωνοι και μή, με σκοπό να δυσφημήσουν τον Ελληνισμό ή ακόμη οι κίναιδοι, αναζητώντας άλλοθι της διαστροφής τους, κυκλοφορούν τη φήμη ότι οι αρχαίοι Έλληνες είχαν ροπή προς τον κιναιδισμό! Ψέμα! Οι Αρχαίοι Έλληνες έτρεφαν ιδιαίτερη απέχθεια προς τους κίναιδους, τους οποίους αποκαλούσαν με τ’ όνομά τους, δηλαδή ανδράποδα χωρίς αιδώ, ήτοι ξεδιάντροπους. Εάν κατά τη διάρκεια της θητείας κάποιου εκλελεγμένου αποκαλυπτόταν ότι είναι κίναιδος καταδικαζόταν εις θάνατον με την κατηγορία της προσβολής της δημόσιας αιδούς και για προδοσία και διαφθορά. Η λέξη ομοφυλόφιλος καθιερώθηκε από γερμανό φιλόλογο αφού εδανείσθη ελληνικές\nΛάιφ στάιλ και φιλικά προς τη διαστροφή έντυπα κατάφεραν να περάσουν ψευδώς ότι στην αρχαία Ελλάδα για να είναι κάποιος της υψηλής τάξης απαραίτητα έπρεπε να είναι κίναιδος. Όταν το 508 π.χ ο Κλεισθένης καθιέρωσε το δημοκρατικό πολίτευμα οι Πέρσες απειλούσαν την Αθήνα. Ο Κλεισθένης τότε φοβούμενος την προδοσία των διεφθαρμένων και διεστραμένων θέλησε να καθιερώσει ασφαλιστικές δικλείδες αποτροπής της διαστροφής και διαφθοράς. Και σήμερα, που η Τουρκία αποτελεί μόνιμη απειλή και οι πολιτικάντιδες διαγκωνίζονται σε διαφθορά και διαστροφή επιβάλλεται η επαναφορά της νομοθεσίας του Κλεισθένη.\nΗ νομοθεσία του Κλεισθένη μερίμνησε για την πρόληψη κλοπής χρημάτων από το δημόσιο από αξιωματούχους του κράτους. Έτσι ο νόμος υποχρέωνε τους υποψήφιους βουλευτές να δηλώσουν την οικογενειακή και προσωπική περιούσια τους μέχρι και τα σανδάλια τους. Εάν πρότειναν νόμο και ο νόμος αυτός ετίθετο σε εφαρμογή και στη πορεία διαφαινόταν ότι ο προτείνας απέβλεψε σε προσωπικό του όφελος εγενετο κατάσχεση της περιουσίας του και εάν δεν καλυπτόταν το χρέος δούλευε στα δημόσια έργα μέχρι εξοφλήσεως.\nΗ αθηναϊκή δημοκρατία ήθελε τους εκλελεγμένους αξιωματούχους να είναι ενάρετοι και να είναι πρότυπα για τη νεολαία. Απαιτούσε από αυτούς όταν αναλάμβαναν τη σκυτάλη της διακυβέρνησης να είναι καλύτεροι από τους προκάτοχούς τους.\nΟι Αθηναίοι επένδυαν παρά πολύ στη νεολαία και καλλιεργούσαν στα σχολεία την φιλοπατρία, την εθνική συνείδηση και τον σεβασμό στους δάσκαλους. Η εθνική διαπαιδαγώγηση είχε αποτέλεσμα τη δημιουργία ισχυρού στρατού διότι επανδρώνετο από στρατιώτες που τους χαρακτήριζε η εθνική συνείδηση και στήριζαν τον παραστάτη τους, όπως αναφέρεται και στον όρκο των αθηναίων έφηβων.\nΟ οπλίτης που δεν διακατέχεται από εθνική συνείδηση θα γίνει ρίψασπις κοινώς λιποτάκτης! Ωστόσο οι πολιτικάντηδες που κυβέρνησαν και κυβερνούν τον τόπο δεν φρόντισαν να δημιουργήσουν νέους που να μπορούν να νιώσουν το βάρος του περιεχομένου του όρκου των αθηναίων έφηβων. Τουναντίον, οι εθνομηδενιστές, που έχουν αλλάξει τα φώτα της παιδείας, ετοιμάζουν ριψάσπιδες. Όλοι αυτοί οι κράχτες της νεοθωμανικής εθελοδουλίας επιδιώκουν με τη λεγόμενη μεταρρύθμιση της παιδείας να απομακρύνουν τους νέους από οτιδήποτε λέγεται εθνικό.\nΕίναι χρήσιμο όλοι αυτοί να γνωρίζουν την πραγματεία πόλεμου του Θουκυδίδη να τη διδάξουν και στους νέους ότι για να εξασφαλισθεί έντιμη ειρήνη πρέπει να ετοιμάζεσαι για πόλεμο. Θα πρέπει οι νέοι μας να εμπεδώσουν ότι το δίκαιο έχει τόσο βεληνεκές όσο και η ισχύς. Όσο πιο δυνατό στρατό έχει πίσω του ένα κράτος τόσο πιο δυνατό είναι στο τραπέζι των διαπραγματεύσεων.\nΚατά την διάρκεια του Πελοποννησιακού Πολέμου ο Θουκυδίδης προέτρεπε για τη δημιουργία νεολαίας με δυνατές αξίες, διότι ο ισχυρός στρατός προϋποθέτει νεολαία με εθνικά ιδανικά. ‘Άνδρες πόλη, τείχη και νήες ανδρών κεναί” , εν ολίγοις δηλαδή τον καλόν στρατό δεν τον κάνουν τα υλικά μέσα αλλά οι ΑΝΔΡΕΣ!\nΑναρτήθηκε από ΙΦΙΓΕΝΕΙΑ στις 9:52 π.μ. Ετικέτες ΑΡΧΑΙΟΤΗΤΑ , ΚΟΙΝΩΝΙΑ


Natura ⋆ TheBluez.gr\nΟι εργάτες μαζεύτηκαν στον καθορισμένο τόπο. Η ροδοδάκτυλος Αυγή μόλις είχε χαϊδέψει τον πρωινό ουρανό. Ο απέραντος δασωμένος τόπος αποκτούσε και πάλι το πράσινο χρώμα του. Η νύστα κρατούσε μουδιασμένο τον ψυχισμό των εργατών, έτσι τους ήταν ευκολότερο να ακολουθήσουν την ανίερη εντολή του βασιλιά τους. Εκείνος, καβάλα στο άλογό του, είχε έρθει ο ίδιος του να επιθεωρήσει τις διεργασίες. Το είχε πάρει απόφαση. Σε αυτό το σημείο της γης θα χτίζονταν το καινούργιο του παλάτι. Επιβλητικό, ευρύχωρο, ζηλογόνο και αντάξιο να φιλοξενεί εντός του όλα τα γλέντια του άρχοντα του τόπου μαζί με τους φίλους του, τους γειτονικούς βασιλιάδες.\n«Μα άρχοντα μου, υπάρχουν τόσοι τόποι από αυτούς που διοικείς, όπου μπορείς να σκάψεις για να χτίσεις το παλάτι σου.» Τόλμησαν να του πουν όταν πρωτάκουσαν την απόφασή του.\n«Είμαι απόγονος θεών, ο Ποσειδώνας, ο ίδιος, είναι παππούς μου. Κρατώ από τον Κρόνο και τον πρώτο βασιλιά όλων, τον Ουρανό τον ίδιο. Ποιος θα με εμποδίσει να χτίσω εκεί που θέλω εγώ να χτίσω;»\nΣε αυτά τα λόγια του βασιλιά τα βλέμματα χαμήλωναν. Η γη ανήκε στον βασιλιά, όμως, ο επιλεγμένος τόπος με τα μεγάλα, αρχαία, δέντρα και τα αμέτρητα ζώα και ζωύφια ήταν από τα παλιά ταμένος στην Δήμητρα, την ίδια την θεά της γης. Όμως, η Δήμητρα δεν ήταν εκεί, ενώ ο Ερυσίχθονας ήταν. Το ίδιο και οι νόμοι του με τις ποινές τους. Οπότε η απόφαση πάρθηκε και το πρωινό εκείνο οι εργασίες αρχίσανε.\nΚαβάλα στην σέλα του, ο ατηλάτης βασιλιάς, παρακολουθούσε τους άντρες να καίνε και να κόβουν. Τεχνίτες με τους παρατρεχάμενους τους μετρούσαν και σχεδιάζανε. Είναι όμορφο να είσαι βασιλιάς. Δεν είναι, αντιθέτως, καθόλου όμορφο να είσαι εργάτης για έναν βασιλιά και να πελεκάς για λογαριασμό του τα δέντρα μιας θεάς. Πόσο μάλλον όταν, άξαφνα, τα δέντρα αυτά αρχίζουν να ουρλιάζουν σε κάθε πελέκημα του σκληρού χαλκού. Οι άντρες πανικόβλητοι παρατήσανε τα τσεκούρια και σβήσανε τα δαδιά. Τρέξανε έξω από το ακρωτηριασμένο δάσος και πέσανε στα γόνατα τους ικετεύοντας τον Ερυσίχθονα να τους απαλλάξει από αυτό τους το καθήκον.\nΟ βασιλιάς κατέβηκε από το άλογό του τυφλωμένος και από οργή.\n«Με πιο δικαίωμα παρακούτε τις εντολές μου;»\nΚανείς δεν τολμούσε να απαντήσει. Ο βασιλιάς ξανά ρώτησε.\nΈνας άντρας σηκώθηκε και απάντησε.\n«Ερυσίχθονα, εξουσιάζεις όλη την Θεσσαλία και η χώρα σου είναι μεγάλη και πλούσια. Πάνε αλλού να χτίσεις. Αυτό το μέρος ανήκει στην Δήμητρα. Άσε το απείραχτο και προστάτευσέ το.»\nΟι θεοί μάλλον θέλησαν να κεντρίσουν παραπάνω τα φρένα του άρχοντα, ώστε το πάθος του να γίνει διδαχή για τους μεταγενέστερους. Άρπαξε ένα μεγάλο τσεκούρι που κάποιος είχε παρατήσει, πλησίασε προς ένα δέντρο και άρχισε να το πελεκάει φωνάζοντας: «Καμιά βούληση θεού δεν είναι παρούσα, μόνο ο δικός μου νόμος. Συνεχίστε τις δουλειές σας. Αμέσως».\nΗ πνιχτή κραυγή των αντρών τράβηξε την προσοχή του πωρωμένου Ερυσίχθονα. Στρέφοντας το βλέμμα αντίκρισε τους υπηκόους του γονατισμένους με το πρόσωπο χωμένο στην σκόνη της γης. Όρθια, στο μέρος όπου πριν στέκονταν ο άντρας που είχε τολμήσει να του αντιμιλήσει, η θεά Δήμητρα τον αντίκριζε. Το τσεκούρι στο χέρι του βασιλιά έμεινε διστακτικό. Έπειτα βρέθηκε κατά γης. Το χαμόγελο της θεάς άστραψε για μια στιγμή και χάθηκε μαζί με αυτή. Το δάσος απέμεινε να καπνίζει μονάχο του με τον Ερυσίχθονα να αναλογίζεται τι μέλλει γενέσθαι. Το τρεχαλητό των αντρών που απομακρύνονταν ταχύτατα και άτακτα μόλις έφτανε στα αυτιά του, τα οποία τα είχε καταλάβει ο βόμβος του φόβου και του άγχους. Πλησίασε το άλογο του για να το καβαλικέψει και να φύγει. Μόλις, όμως, το χέρι του έκανε να το αγγίξει, εκείνο σωριάστηκε νεκρό. Ο βασιλιάς γύρισε με τα πόδια στο παλάτι του. Προσπαθούσε να πείσει τον εαυτό του πως δεν θα τιμωρούνταν. Πως η αυριανή μέρα θα ήταν ίδια με την προηγούμενη. Πως η ευτυχία του θα συνεχίζονταν.\n-Και η θεά;\n-Η θεά, φουρκισμένη, πήγε και έπιασε τον αδελφό της τον Ποσειδώνα. Του περιέγραψε τα καθέκαστα και του ζήτησε να τιμωρήσει εκείνος τον απόγονό του. Ο θεός της θάλασσας, όμως, δεν δέχτηκε. Είχε σε πολύ μεγάλη αγάπη την κόρη του Ερυσίχθονα, την Μήστρα. Δεν ήθελε, λοιπόν, να βρούνε βάσανα την κοπέλα εξ αιτίας της συμπεριφοράς του πατέρα της. Η Δήμητρα, έφυγε χωρίς να πει κάτι. Πήγε και βρήκε την Πείνα. Όντας μια από τις πρώτες θεότητες που βγήκαν από το Χάος, η Πείνα είναι περισσότερο ορμή παρά προσωπικότητα. Δεν γνωρίζει από συγκινήσεις και έλεος. Πρόθυμα, επομένως, τράβηξε να εκτελέσει το θέλημα της Κρονίδος.\nΜπήκε, νύχτα, στο παλάτι του Ερυσίχθονα. Τον βρήκε να κοιμάται. Αθόρυβα πλησίασε το ασθενικό κορμί της στο κρεβάτι του βασιλιά. Έσκυψε το κοκκαλιάρικο της πρόσωπο πάνω στο εύρωστο πρόσωπο του άντρα. Τα άσπρα και αραιά μαλλιά της τον σκέπασαν. Τα ξεραμένα χείλια της, σχεδόν άγγιξαν τα δικά του. Τότε, φύσηξε λίγη από την βρωμερή ανάσα της στο στόμα του και εξαφανίστηκε.\nΑπό την επόμενη μέρα και έπειτα ο Ερυσίχθονας δεν ήταν ποτέ ξανά ο ίδιος. Η πλεονεξία του είχε μεταμορφωθεί σε πείνα. Πείνα ακόρεστη και άσβηστη. Τίποτα δεν μπορούσε να χορτάσει τον βασιλιά. Κανένα κρέας και κανένα ψάρι. Κανένα πουλί και κανένας καρπός. Τόσο ήταν το πάθος του που παράτησε κάθε άλλη ασχολία, αφού, όσο και αν είχε φάει, το στομάχι του γουργούριζε και τον πονούσε από ανάγκη για φαγητό, ενώ το κορμί του έτρεμε και ο ίδιος ζαλιζότανε σαν να είχε να φάει μέρες. Ένα μετά το άλλο τα γεύματα έρχονταν μπροστά του. Κάθε φορά και περισσότερα. Κάθε φορά σε μεγαλύτερα πιάτα. Εκείνος έπεφτε με τα μούτρα στο φαγητό. Χλαπάκιαζε και μασούλαγε. Τα γένια του ήταν πάντοτε γεμάτα λίπος και τα χέρια του βρωμούσανε τροφή. Σύντομα το κελάρι πήρε να αδειάζει. Ανήμπορος να σταθεί όρθιος από την πείνα, διέταζε τους άντρες του να βγαίνουν συνέχεια για κυνήγι. Τους γεωργούς να του καταθέτουν την σοδειά τους. Μα εις μάτην. Τέτοια ήταν η ανελέητη πείνα του ώστε αδυνατούσε να σκεφτεί ή να πράξει. Αν δεν έτρωγε, ζαλίζονταν από την πείνα. Οι υποθέσεις του βασιλείου παραμελούνταν, τα προβλήματα αυξάνονταν και ο κόσμος δυσανασχετούσε από τις συνεχώς αυξανόμενες εισφορές σε τρόφιμα που του ζητούνταν να καταβάλει.\nΑποφασίστηκε από τους γέροντες αριστοκράτες να πραγματοποιηθεί μια εξιλαστήρια θυσία για το πάθος του βασιλιά, με την ελπίδα να απαλλαχτεί ο τελευταίος από τα βάσανα του και να ηρεμήσει και ο λαός που, δουλεύοντας νυχθημερόν, έβλεπε τον μόχτο του να γίνεται τροφή για τον αχόρταγο βασιλιά. Τροφή που ποτέ δεν αρκούσε. Τόσες ήταν οι ανάγκες του βασιλιά ώστε η γη είχε πάρει να ερημώνει και από σπαρτά και από ζώα.\nΈτσι και έγινε. Κατά την διάρκεια της τελετής, είχε μαζευτεί όλη η πόλη στην ακρόπολη της για να τιμήσουν τους θεούς. Όλοι οι άντρες που ήταν απασχολημένοι με το κυνήγι και την καλλιέργεια της γης, μπορούσαν να αναπαυτούν για λίγο λόγω της ημέρας. Μαζεύτηκαν τα πιο παχιά ζώα- που μπορέσανε να βρουν-και τα θυσιάσανε. Ο βασιλιάς, παρά το πάθος του, προσπάθησε να κρατηθεί. Παρευρέθηκε στις θυσίες. Ήξερε πως ήταν απαραίτητο να μην αφήσει να φανεί το ακράτητο του χαρακτήρα του. Έπρεπε, εξάλλου ο λαός να ηρεμήσει μαζί του. Ίδρωνε βλέποντας τα χοντρά ζώα να σφάζονται. Το στομάχι του γουργούριζε όσο μυρωδιές του λίπους τους, που ψήνονταν στην φωτιά, έφταναν στην μύτη του. Τα πόδια του έτρεμαν και ο ίδιος ζαλίζονταν. Τόση ήταν η πείνα του που δεν μπορούσε να σταθεί όρθιος. Δεν μπορούσε να μιλήσει. Δεν μπορούσε, σύντομα, να σκεφτεί. Τι και αν προηγουμένως είχε φάει δύο ελάφια. Ήταν σαν κάποιος εξαθλιωμένος που έπειτα από μέρες και μέρες απελπισμένης περιπλάνησης, έφτανε σε κατοικημένη περιοχή. Μέσα στην σιγή που είχαν διατάξει οι ιερείς για να τελέσουν τις ευχές τους, ο Ερυσίχθονας δεν άντεξε. Η μυρωδιά του φαγητού και η πείνα του τον νίκησαν. Ήταν σαν να τον νικούσε η ανάγκη του να επιβιώσει. Έσπρωξε τους φρουρούς του, οι οποίοι περισσότερο λειτουργούσαν, με εντολή των άλλων αρχόντων, ως δεσμοφύλακές του, έτρεξε στους βωμούς και άρπαξε τα ιερά κρέατα. Έπεσε πάνω τους με λύσσα. Έτρωγε και έτρωγε. Ταυτόχρονα, ξέσπασε σε μια φοβερή και ασταμάτητη διάρροια, από κείνες που έπασχε όλον αυτόν τον καιρό εξαιτίας της ποσότητας φαγητού που κατανάλωνε ο οργανισμός του. Ο κόσμος πανικοβλήθηκε στο ανίερο θέαμα. Ο βασιλιάς καταβρόχθιζε τις σάρκες που του έκαιγαν το στόμα, προκαλώντας μια λίμνη αίματος να ρέει από αυτό. Αίμα που άχνιζε από την θερμότητα. Ο ίδιος, όμως, συνέχιζε να καταβροχθίζει αγνοώντας το αίμα, πασαλειμμένος στις ίδιες του τις ακαθαρσίες, που και αυτές συνέχιζαν να ρέουν ασταμάτητα.\nΟ κόσμος ξέσπασε σε αγανάκτηση ενώ άλλοι από τους ιερείς παρακαλούσαν τους θεούς για έλεος και άλλοι αναθεμάτιζαν τον βασιλιά. Κάποιοι απεσταλμένοι των γύρω πόλεων και φίλοι, κάποτε, του Ερυσίχθονα, έφυγαν όσο πιο γρήγορα μπορούσαν. Δεν τόλμησαν να πατήσουν το έδαφος της πατρίδας τους, προτού κάνουν κάποιο καθαρμό.\n-Και τι έγινε μετά; Ποια η μοίρα του θεοβλαβή άρχοντα;\n-Τα όσα έπραξε μετά, κανείς ζωντανός δεν τολμά να τα πει. Ο Ερυσίχθονος με την γυναίκα του και την κόρη του άρχισαν να περιπλανιόνται, εξόριστοι πλέον, σαν ζητιάνοι. Χειρότερα από ζητιάνους γιατί σε αυτούς δείχνει ο κόσμος έλεος. Περιπλανιόνταν σαν μιάσματα. Ο εξόριστος βασιλιάς, προσπαθώντας να χορτάσει την πείνα του, έπεφτε πάνω σε ό,τι έβρισκε. Από καρπούς μέχρι ζώα. Καθώς το φαγητό που μπορούσε να εξασφαλίσει ήταν ελάχιστο, μόλις κάτι έπεφτε στα χέρια του εκείνος το έτρωγε ωμό. Κυνηγούσε σαν το ζώο και έτρωγε σαν το ζώο ξεκληρίζοντας τα χωράφια και τα ζωντανά των κατοίκων, που θυμωμένοι προσπαθούσαν να τον λιντσάρουν. Ομάδες-ομάδες μαζεύονταν να τον σκοτώσουν, αλλά μόλις τον αντίκριζαν φοβόντουσαν τόσο πολύ που το έβαζαν στα πόδια σαν κυνηγημένοι. Η γυναίκα του και η κόρη του δεν άντεχαν να τον βλέπουν. Δεν ήταν πια άνθρωπος. Ήταν ένα κτήνος. Η μόνη του έγνοια ήταν να χορτάσει. Όταν δεν έτρωγε κάτι, τότε κυνηγούσε. Δεν πρόφταινε καν να καθαριστεί. Η βρώμα από τα νεκρά αίματα και τις σάρκες πάνω του, αλλά και από τις δικές του ακαθαρσίες, καθιστούσε αδύνατο και να τον πλησιάσει κανείς. Ενώ σιγά-σιγά έπαψε και να μιλάει. Απλώς κυνηγούσε και έτρωγε. Τις ελάχιστες ώρες που κοιμότανε, οι δικοί του προσπαθούσαν να του εξασφαλίσουν φωτιά για ζεστασιά. Ο ύπνος του μειώνονταν μέρα με την μέρα. Η πείνα δεν τον άφηνε σε ησυχία. Ένα βράδυ, ανίκανος να κοιμηθεί, προσπάθησε να βρει κάτι να φάει. Ίσως η μυρωδιά του να έδιωχνε τα ζώα γύρω του. Ίσως να τα είχε φάει όλα. Μπορεί και η αδυναμία που προκαλεί η έντονη πείνα να μην τον επέτρεψε να εξασφαλίσει τροφή. Τελικά έπεσε κάτω και άρχισε να ουρλιάζει. Υπέφερε. Η γυναίκα του τον λυπήθηκε. Χρόνια ήταν μαζί του. Ερωτευμένο ζευγάρι. Εκείνος, μόλις η γυναίκα τον άγγιξε, έπεσε πάνω της. Η Μύστρα πιο δίπλα έγινε θεατής του μιαρού αυτού θεάματος. Ο πατέρας της έτρωγε την μάνα της. Ωμή. Σαν κτήνος. Έπειτα, όταν δεν είχαν μείνει παρά μονάχα κόκκαλα, πλησίασε την Μύστρα. Η κοπέλα δεν ήταν σε θέση ούτε να πανικοβληθεί. Το πλάσμα που κάποτε υπήρξε ο πατέρας της την πλησίαζε. Εκείνη ζάρωσε. Ίσως επειδή είχε κάπως, έστω και στιγμιαία, χορτάσει, ίσως γιατί ο Ποσειδώνας δεν θα επέτρεπε να πάθει κάτι η αγαπημένη του κοπέλα, το τέρας σταμάτησε. Σαν να συνήλθε λίγο. Μπορεί και να δάκρυσε.\n-Αφού ο Ποσειδώνας την λυπήθηκε γιατί δεν πήρε πίσω την κατάρα της θεάς;\n-Γιατί αυτά που ορίζει να γίνονται ένας θεός, κανείς άλλος δεν μπορεί να τα αναιρέσει. Ούτε ο ίδιος ο Δίας. Την βοήθησε, όμως. Μην μπορώντας να αλλάξει την φύση του εξόριστου βασιλιά, άλλαξε εκείνη της κοπέλας. Της έδωσε την μαγική ικανότητα να μεταμορφώνεται σε όποιο πλάσμα επιθυμούσε καθώς και σε όποιον άλλον άνθρωπο ήθελε. Αμέσως από τα τρελαμένα μάτια του τέρατος η κόρη χάθηκε. Είχε μεταμορφωθεί σε μία μικροσκοπική μυγούλα. Αδύνατον να την εντοπίσει κάποιος μέσα στο σκοτάδι της νύχτας. Εδώ αξίζει να δοθεί ένας έπαινος στην Μύστρα. Ενώ είχε πλέον την δύναμη να ξεφύγει για πάντα από το τέρας, εκείνη επέλεξε να τον αντικρίζει ως τον πατέρας της. Έτσι, όταν απομακρύνθηκε κάμποσο, ξανά πήρε την μορφή της και φώναξε στον πατέρα της. «Πατέρα μην με φας. Έλα στα συγκαλά σου. Άσε με ζωντανή και εγώ θα φροντίσω να σου εξασφαλίζω φαγητό, άφθονο.» Το τέρας θόλωσε. Έτρεξε να πιάσει την κοπέλα, μα εκείνη, όποτε την πλησίαζε, μεταμορφωνότανε και πάλι σε μύγα και του ξέφευγε. Μόλις απομακρύνονταν αρκετά, έπαιρνε την μορφή της και συνέχιζε να του μιλά. «Δες τι δύναμη μου παραχώρησαν οι θεοί. Μπορώ να πάρω όποια μορφή ποθώ.» Στα λόγια αυτά άλλαζε. Πότε γίνονταν κάποιος παλιός γνώριμος του βασιλιά, πότε κάποια όμορφη αυλητρίδα. Ο Ερυσίχθονας δεν ήταν σε θέση να συγκεντρωθεί. Πιστός στην παρόρμησή του έτρεχε να την αρπάξει. Εκείνη, τότε, μεταμορφώθηκε στον ίδιο τον Ερυσίχθονα. «Δες πως ήσουν, πατέρα και βασιλιά και δες πως έγινες» Μόλις ο Ερυσίχθονας είδε τον παλιό του εαυτό, πάγωσε. Έπειτα, καθώς το παλιό του είδωλο παραλλάσσονταν και παραμορφώνονταν στο αιματοβαμμένο και ακάθαρτο κτήνος που είχε καταντήσει, άρχισε να τρέχει μακριά της. Έτρεχε και γρύλιζε. Εν τω μεταξύ η πείνα του φούντωνε μα εκείνος προσπαθούσε, για πρώτη φορά στην ζωή του, να την συγκρατήσει. Τελικά έφτασε σε έναν οικισμό. Οι άνθρωποι μόλις τον είδαν μέσα στα αίματα τους συνεπήρε άγριος φόβος. Το τέρας, όμως, έμεινε ακίνητο. Όλο του το κορμί έτρεμε και ο πόνος του ήταν εμφανής. Κάποιοι χωρικοί, οι πιο γενναίοι, τόλμησαν να τον πλησιάσουν. Του έριξαν τα ακόντια τους. Το τέρας χτυπήθηκε άσχημα. Αναθαρρώντας, του όρμησαν και πάλι. Πετούσαν πέτρες και ξύλα. Ότι έβρισκε κανείς. Η Μύστρα έφτασε εκεί με μορφή πουλιού. Βλέποντας ένα πουλί να μεταμορφώνεται σε γυναίκα, οι χωρικοί την πέρασαν για θεά και έπαψαν. Εκείνη τους μίλησε με αυτό τον τρόπο.\n«Καταλαβαίνω την οργή σας. Ο άνθρωπος αυτός έβλαψε τα χωράφια και τα ζώα σας. Ο φόβος που σας προξενεί σας κάνει ακόμη πιο άγριους μαζί του. Είναι, όμως, απλώς ένας άνθρωπος. Πάρτε τον και τιμωρείστε τον. Κάντε το όμως όπως αξίζει σε ανθρώπους και όχι σε τέρατα. Βάλτε τον στην φυλακή και δικάστε τον.»\nΟι χωρικοί υπάκουσαν. Δεν το έκανα πρόθυμα, όμως το θαύμα που είχε συντελεστεί μπροστά τους δεν τους άφηνε επιλογή. Στην τελική γνωρίζανε πως ο Ερυσίχθονας έπαθε αυτά τα πράγματα γιατί απίστησε στους θεούς. Κανείς δεν ήθελε να μοιραστεί την μοίρα του. Με γοργές, λοιπόν, κινήσεις τον αρπάξανε, τον δέσανε και τον σύρανε μέχρι την φυλακή. Εκείνος ούρλιαζε και υπέφερε από την πείνα, αλλά δεν τους πείραξε.\nΤον είχαν κλεισμένο για αρκετές μέρες. Κανείς δεν ήταν σίγουρος για τον τρόπο με τον οποίο έπρεπε να διεξαχθεί η δίκη. Ποιος να απαγγείλει κατηγορίες σε κάποιον που τον καταδίκασαν οι θεοί; Έπειτα πολλοί φοβόντουσαν και το κελί του να πλησιάσουν, πόσο μάλλον να τον βγάλουν από αυτό.\nΤο φαγητό που του φέρνανε δεν ξεπερνούσε την νόμιμη μερίδα που ορίζεται για τους φυλακισμένους. Μερίδα που δύσκολα χορταίνει άνθρωπο, πόσο μάλλον ένα κτήνος. Τελικά, ο Ερυσίχθονας ενέδωσε στην πείνα του. Ίσως ενέδωσε στις τύψεις του. Μια μέρα έπαψε να ουρλιάζει και να χτυπιέται μέσα στο κλουβί. Μην ακούγοντας κάποιο θόρυβο οι φρουροί αποφάσισαν να δουν τι συμβαίνει. Ανησύχησαν μήπως το έσκασε. Πάνω στην ανησυχία τους φωνάξανε μαζί τους και άλλους φρουρούς και μέρος του στρατού για να τους συνοδέψει. Φτάνοντας στο κελί άλλοι λιποθύμησαν και άλλοι τρελάθηκαν από το θέαμα. Όσοι βγήκανε με αλώβητα τα φρένα, δεν έπαψαν ποτέ τους να δοξολογούν τους θεούς και να σέβονται τους νόμους τους.\n-Ο Ερυσίχθονας κατασπάραζε τον εαυτό του. Πρώτα άρχισε να τρώει τις σάρκες των χεριών και των ποδιών του. Έπειτα, με την δύναμη της απελπισίας του, έβγαλε μια πέτρα που προεξείχε από τον τοίχο της φυλακής του και με αυτή πήρε να κόβει, μανιασμένα, κομμάτια του εαυτού του και να τα καταβροχθίζει. Τόση ήταν η πείνα του που δεν έβγαζε κανέναν ήχο πόνου. Μόνο τα σαγόνια του ακούγονταν. Έτρωγε και έτρωγε. Κάποια στιγμή, έσκισε το ίδιο του το στομάχι και το άνοιξε. Έβγαλε με τα ίδια του τα χέρια τα έντερά του και τα έφερε στο στόμα του, μασώντας τα. Φυσικά, μετά από αυτό και σε συνδυασμό με την απίστευτη ποσότητα αίματος που έχανε από τις άπειρες πληγές του, έπεσε αναίσθητος ώσπου πέθανε. Λέγεται ότι μόλις έπαψε να κινείται άνοιξαν τρέμοντας την πόρτα του κελιού του γιατί τους το ζήτησε η κόρη του, η οποία εν τω μεταξύ είχε ειδοποιηθεί και είχε πάει και αυτή εκεί. Πλησίασε τον πατέρα της. Ήταν πεσμένος ανάσκελα, μέσα στα αίματα, με το στομάχι του ανοιγμένο διάπλατα. Ακόμη κρατούσε στο στόμα του το έντερό του. Μόλις ένιωσε κάποιον δίπλα του, άνοιξε τα μάτια του και μουρμούρισε. Έπειτα ξεψύχησε.\n-Τι μουρμούρισε; Ζήτησε βοήθεια; Ικέτεψε για έλεος;\n-Είπε, μόνο, την λέξη «πεινώ».\nΤο απέναντι σπίτι


Αρχική - Ace Cars Paros\n+30 698 568 6993\nΚλείστε σήμερα το όχημα σας στην Πάρο\n24ώρη οδική εξυπηρέτηση\nEπαγγελματική και φιλική εξυπηρέτηση\nΚαινούρια και ασφαλή οχήματα\nΤα οχήματά μας σε μια ματιά\nPiaggio Liberty Automatic\nΕίμαστε πάντα στο πλευρό σας για κάθε είδους ανάγκης προκύψει πριν ή κατά τη διάρκεια της κράτησής σας\nΤαξιδέψτε με το όχημά σας χωρίς κανένα περιορισμό χιλιομέτρων. Σταματήστε να σκέφτεστε πόσα χιλιόμετρα θα ταξιδέψετε κάνοντας κράτηση σε εμάς!\nΜπορείτε να παραλάβετε και να παραδόσετε το όχημά σας όπου εσείς επιθυμείτε χωρίς να πρέπει να αλλάξετε τα σχέδιά σας.\nΕίμαστε δίπλα σας, οποιαδήποτε στιγμή για να σας βοηθήσουμε με την κράτηση και το όχημά σας. Μη διστάσετε να επικοινωνήσετε μαζί μας!\nΤα οχήματά μας είναι ελεγμένα για να σας προσφέρουν ασφάλεια και ευελιξία στο ταξίδι σας.\nΚριτικές και σχόλια πελατών μας\nΤαξιδέψαμε στην Πάρο για ένα επαγγελματικό ταξίδι δύο ημερών. Χρειαστήκαμε αυτοκίνητο για τις μετακινήσεις μας και επιλέξαμε την ace cars paros. Άψογη εξυπηρέτηση,ευγένεια και προσωπική εξυπηρέτηση από τον Δημήτρη!!!\nΙωάννα - Γιώργος\nΧρειάστηκα αυτοκίνητο για μία ημέρα..Στην διάρκεια της παραμονής μου ένα απρόοπτο συμβάν με έκανε να καθυστερήσω την παράδοση του αυτοκινήτου για 4 ώρες!!!Παρ΄ότι ζήτησα να πληρώσω για όλη την ημέρα δεν μου έγινε χρέωση παραπάνω!! Μπράβο!!!\nΜου έκανε εντύπωση η φιλική εξυπηρέτηση και ότι δεν με ζαλίσανε με γραντζουνιές και άλλα τρικ που χρησιμοποιούν πολλές εταιρείες rent a car για να σου κάνουν παραπάνω χρεώσεις!!!\nΠαραδίδουν το αυτοκίνητο με γεμάτο ντεπόζιτο και δεν ψάχνεις να βρείς το πρώτο βενζινάδικο για να το γεμίσεις!! Ούτε τσακώνεσαι για την βενζίνη όταν το παραδίνεις!! Απλά το παραδίνεις και εσύ γεμάτο!!!\nΠεριοχές από όπου μπορείτε να παραλάβετε ή να παραδόσετε το αυτοκίνητο σας.\nΠαροικιά Αεροδρόμιο Νάουσσα\nΠλατεία Αλυγαριάς, Πάρος (TK. 84400)\nCopyright © 2022 Ace Cars Paros All rights reserved.


Αυγοδάρτης & Αναδευτήρας Twist Διπλής Χρήσης | Design Is This\nΤο Twist της Joseph Joseph είναι ένα έξυπνο εργαλείο κουζίνας που συνδυάζει αυγοδάρτη και αναδευτήρα σε ένα όμορφο και πρακτικό σχέδιο.\nΗ βασική ιδέα του σχεδιασμού είναι ότι τα στελέχη του αναδευτήρα διπλώνουν και αλλάζουν σχήμα. Έτσι είτε ρυθμίζονται σε διάταξη «μπαλόνι» για ανακάτεμα αυγών και πολτών, είτε σε επίπεδη διάταξη για υγρά και σάλτσες.\nΠέρα όμως από αυτό το κεντρικό και καθοριστικό στοιχείο του σχεδιασμού το Twist όπως όλα τα προϊόντα της Joseph Joseph είναι πολύ προσεκτικά σχεδιασμένο και διαθέτει μια σειρά από πρακτικά πλεονεκτήματα.\nΤα στελέχη που ανακατεύουν είναι μεν μεταλλικά, αλλά έχουν επικάλυψη από ειδική σιλικόνη κατάλληλη για επαφή με τρόφιμα η οποία αντέχει έως 2270° βαθμούς θερμοκρασίας. Έτσι δεν χαράζει τα σκεύη σας, είναι κατάλληλο και για καυτά φαγητά, αλλά και ανθεκτικό σε διάβρωση και όξυνες τροφές, όπως π.χ. χυμούς φρούτων.\nΠαράλληλα ο έξυπνος σχεδιασμός που διπλώνει επιτρέπει εύκολη αποθήκευση, καθώς πιάνει πολύ μικρότερο χώρο από έναν κλασσικό αυγοδάρτη. Τέλος ο αναδευτήρας Twist είναι και υγειονομικά άρτιος καθώς διαλύεται για εύκολο και τέλειο καθάρισμα. Είναι κατάλληλος ακόμη και για πλύσιμο στο πλυντήριο πιάτων!\nΤο Twist είναι ένα ακόμη καινοτόμο προιόν από την ευρηματική Joseph Joseph που συνδυάζει όλα αυτά τα στοιχεία που έκαναν την Αγγλική εταιρία τόσο πετυχημένη. Όμορφο σχεδιασμό, άψογη λειτουργία, και μια σειρά από πρακτικά πλεονεκτήματα που διευκολύνουν την ζωή σας.\nΥλικό: Σιλικόνη, ατσάλι.\nΔιαστάσεις: 8,5 x 7 x 29,5 εκ.\nΚατάλληλο για πλυντήριο πιάτων (Εφόσον αποσυναρμολογηθεί πρώτα).\nΑξιολόγηση για το προϊόν: Αυγοδάρτης & Αναδευτήρας Twist™ Διπλής Χρήσης (Πολύχρωμο) - Joseph Joseph


The da Vinci ® Surgical System – Μιχαήλ Ν. Βοργιάς M.D., F.A.C.S.\nΗ λέξει «ROBOT» προέρχεται από το τσέχικο «ROBOTA» που σημαίνει «καταναγκαστική εργασία». Δημιουργήθηκε το 1921 από το συγγραφέα Karel Capek για το έργο με τίτλο «Rossom’s Universal Robots».\nΤις τελευταίες δεκαετίες υπήρξε επανάσταση στη χειρουργική. Από της παραδοσιακές ανοικτές χειρουργικές επεμβάσεις στην ελάχιστα επεμβατική χειρουργική και την λαπαροσκοπική χειρουργική. Ο χειρουργός χειρίζεται τους ιστούς όχι με άμεση επαφή αλλά μέσω μιας οθόνης και με ειδικά εργαλεία. Σ’αυτή την εξέλιξη βοήθησε η ανάπτυξη της τεχνολογίας. Την επανάσταση όμως συμπλήρωσε τον 21ο αιώνα η εισαγωγή της ρομποτικής χειρουργικής, δηλαδή η χρήση ρομποτικών συστημάτων, καθοδηγουμένων από ηλεκτρονικούς υπολογιστές.\nΤα πλεονεκτήματα της ρομποτικής χειρουργικής για τον χειρουργό είναι η τρισδιάστατη (3D) εικόνα με πολύ μεγάλη μεγένθυση (δίνει την αίσθηση στον χειρουργό ότι βρίσκεται εντός της περιτοναϊκής κοιλότητος). Διαθέτει διορθωτικό φίλτρο για απόσβεση ενδεχομένου τρόμου (τρέμουλο) των χεριών του χειρουργού, με αποτέλεσμα μεγαλύτερη ακρίβεια στις λεπτές χειρουργικές κινήσεις.\nΤα χειρουργικά ρομποτικά εργαλεία πραγματοποιούν όλες τις κινήσεις που πραγματοποιεί το ανθρώπινο χέρι και με περιστροφή 360° στο χειρουργικό πεδίο. Επομένως ο χειρουργός πραγματοποιεί δύσκολους χειρισμούς με μεγαλύτερη άνεση.\nΈνα άλλο μεγάλο πλεονέκτημα είναι ο προσχεδιασμός του χειρουργείου στον Η/Υ χρησιμοποιώντας εικόνες των οργάνων από προηγηθείς εξετάσεις, Αξονική Τομογραφία ή Μαγνητική Τομογραφία, που ο χειρουργός μπορεί να ανακαλέσει στην οθόνη του στην διάρκεια της χειρουργικής επεμβάσεως (Intraoperetional Navigation).\nΗ ρομποτική χειρουργική έχει εφαρμογή στην γενική χειρουργική στην καρδιοχειρουργική στην γυναικολογία στην αγγειοχειρουργική καθώς και στην παιδοχειρουργική. Το da Vinci® Surgical System είναι το πρώτο σύστημα που εγκρίθηκε από το FDA (Food and Drug Administration) και είναι προϊόν της Intuitive Surgical®.\nΤο da Vinci® Surgical System είναι το πρώτο σύστημα που εγκρίθηκε από το FDA (Food and Drug Administration) και είναι προϊόν της Intuitive Surgical®.\nΑναφορικά μερικά ενδεικτικά χειρουργεία με το da Vinci® Surgical System είναι:\nΓαστρικό By Pass για νοσογόνο παχυσαρκία\nΚολεκτομές για κακοήθης ή καλοήθεις παθήσεις\nBy Pass στα στεφανιαία αγγεία\nΡιζική Προστατεκτομή (με διατήρηση των νεύρων και κατά συνέχεια της στυτικής λειτουργίας καθώς και της εγκράτειας των ούρων)\nΔημιουργία νεοκύστης σε κακοήθεια ουροδόχου κύστεως, κ.α\nΤο da Vinci® Surgical System, διακρίνεται σε τρία τμήματα, την χειρουργική κονσόλα, το ρομπότ με τους βραχίονες και τον ενδοσκοπικό πύργο. Στη κονσόλα ο χειρουργός μέσα από μια οθόνη με 3D εικόνα και μεγάλη μεγένθυση του χειρουργικού πεδίου, κινεί τους ειδικούς μοχλούς (joystick) που δίνουν εντολή στους χειρουργικούς βραχίονες του ρομπότ.\nΗ μονάδα των ρομποτικών βραχιόνων βρίσκεται λίγα μέτρα μακριά από την κονσόλα του χειρουργού, δίπλα στον ασθενή. Στους βραχίονες εφαρμόζουν τα ενδοσκοπικά εργαλεία και το ενδοσκόπιο (Camera) που θα εκτελέσουν της κινητικές εντολές του χειρουργού. Ο ενδοσκοπικός πύργος ελέγχου περιλαμβάνει δυο Video Cameras, σύστημα αυτόματης ρύθμισης εικόνας Video Monitor υψηλής ευκρίνειας , πηγή ψυχρού φωτισμού, Isufflator CO2, κ.α.\nΤο πρωτοποριακό σύστημα ρομποτικής χειρουργικής Da Vinci® έρχεται να προσφέρει περισσότερη ακρίβεια και ασφάλεια στη καθημερινή χειρουργική πρακτική.


Άρθρο Μ. Χατζηγάκη: «Η Γερμανία δεν έμαθε από την ιστορία» – TrikalaVoice\nΆρθρο Μ. Χατζηγάκη: «Η Γερμανία δεν έμαθε από την ιστορία»\nΜέσα από την πρόσφατη ιστορία της Ευρώπης μπορεί να δει κανείς την εμμονή της Γερμανίας σε συγκεκριμένες ιδέες αλλά και τον αυταρχισμό που διέπει την πολιτική της. Στην αρχή της χρηματοπιστωτικής κρίσης του 2009 η Καγκελάριος Μέρκελ πρόταξε την προτεσταντική ηθική στην οικονομική της πολιτική. Όχι μόνο δεν έδειξε αλληλεγγύη αλλά επέβαλε αυστηρές τιμωρίες σε χώρες όπως η Ελλάδα με σκοπό τον παραδειγματισμό τον δικό μας και των άλλων χωρών. Το δόγμα «προσέξτε γιατί θα πάθετε όπως η Ελλάδα» επιβλήθηκε στην Ευρωπαϊκή πολιτική από την Γερμανία.\nΣήμερα, η Ευρώπη είναι στο επίκεντρο μια πρωτοφανούς πανδημίας. Ωστόσο, η κρίση υγείας γρήγορα μετατράπηκε και σε οικονομική κρίση με τις συνέπειες να γίνονται ήδη ορατές. Μια προφανής απάντηση σε αυτή την βαθιά κρίση θα ήταν η έκδοση κορονο-ομολόγου. To κορονο-ομόλογο θα υποστήριζε μια νέα χρηματοδότηση των κρατών-μελών, και θα βοηθούσε ειδικά τις χώρες του Νότου να ανασάνουν οικονομικά. Θα ήταν μια σημαντική οικονομική στήριξη. Αλλά θα ήταν και μια σημαντική πολιτική στήριξη καθώς η Ευρώπη θα έδειχνε εμπράκτως την αλληλεγγύη και συμπόνοια της. Όμως, η Γερμανία για ακόμη μια φορά μπλόκαρε αυτή την επιλογή.\nΗ Ευρώπη υποτίθεται ότι υιοθετούσε την αρχή «όλοι για έναν και ένας για όλους», αλλά τελικά φαίνεται ότι το δόγμα έχει μετατραπεί σε «όλοι για την Γερμανία». Αν δεν βοηθήσει τώρα η Ένωση τις πληττόμενες χώρες πότε θα τις βοηθήσει; Και εκτός από την αλληλεγγύη που βρίσκεται μόνο στα χαρτιά δυσκολεύομαι να κατανοήσω και την οικονομική λογική στην εμμονή της Γερμανίας. Γιατί η Γερμανία πρέπει να πουλήσει Γερμανικά προϊόντα (π.χ. αυτοκίνητα) σε χώρες όπως η Ισπανία, η Ιταλία και η Ελλάδα. Αν αυτές οι χώρες περάσουν μια βαθιά ύφεση δεν θα μπορέσουν να αγοράσουν Γερμανικά προϊόντα και εν τέλει αυτό θα επηρεάσει και την Γερμανία.\nΕπίσης, μια τόσο βαθιά κρίση θα δοκιμάσει και την συνοχή της Ευρώπης. Ήδη η Αγγλία έφυγε. Τι θα γίνει αν αποφασίσει να φύγει άλλη μια χώρα; θα παραμείνει ενωμένη η Ευρώπη; Αυτά είναι βασικά ερωτήματα που πρέπει να απαντήσει πρωτίστως η Γερμανία. Γιατί, ας μην κρυβόμαστε, η Γερμανία είναι ο μεγαλύτερος ωφελημένος από την Ευρωπαϊκή Ένωση. Το ευρώ λειτούργησε ως ένα υποτιμημένο Γερμανικό μάρκο, η πτώση των συνόρων (μαζί με το ευρώ) εκτόξευσε τις εξαγωγές της, η οικονομία της γιγαντώθηκε και η αναδιανομή πλούτου της κρίσης του 2009 την έκανε τον de facto αρχηγό της Ευρώπης καθώς η Γαλλία πήγε πολύ πίσω. Συνεπώς, αν σπάσει η Ευρώπη η Γερμανία θα είναι και ο μεγαλύτερος χαμένος.\nΗ Γερμανία θα πρέπει να διαβάσει πολύ προσεκτικά την ιστορία του 20ου αιώνα και να μάθει από τα λάθη της. Γιατί μπορούμε να συγχωρήσουμε κάποιον που κάνει ένα λάθος. Όμως, είναι ασυγχώρητος κάποιος που κάνει τα ίδια λάθη ξανά και ξανά.\nΕτικέτεςΑΡΘΡΟΓΡΑΦΙΑ ΓΕΡΜΑΝΙΑ Μικέλης Χατζηγάκης Ν.Δ. ΤΡΙΚΑΛΑ


Η Metlife καλύπτει τη νοσηλεία λόγω πανδημίας, σε όλα τα συμβόλαια με βάση τους όρους - Insurance World\nΗ Metlife καλύπτει τη νοσηλεία λόγω πανδημίας, σε όλα τα συμβόλαια με βάση τους όρους\nin Featured, Ασφαλιστικές Ειδήσεις, Ειδήσεις 23/03/2020, 15:59 0\nΗ MetLife καλύπτει τη νοσηλεία λόγω πανδημίας σε όλα τα συμβόλαια, ατομικά ή ομαδικά, ανάλογα πάντα με τους όρους κάθε συμβολαίου.\nΌπως αναφέρεται σε ανακοίνωση της εταιρείας, έχει λάβει όλα τα απαραίτητα προληπτικά μέτρα για τον περιορισμό της εξάπλωσης του ιού, ενώ ακολουθώντας τις οδηγίες του υπουργείου Υγείας και του ΕΟΔΥ, εφαρμόζει την εξ αποστάσεως εργασία για τους εργαζομένους της. Παράλληλα, συνεχίζει να εξυπηρετεί τους ασφαλισμένους της τηλεφωνικά και με τη χρήση των ψηφιακών της μέσων.\nΑναφορικά με τις ασφαλιστικές καλύψεις των ασφαλισμένων μας, η εταιρεία ενημερώνει ότι όλα τα συμβόλαια, ατομικά ή ομαδικά, καλύπτουν την πανδημία, ανάλογα πάντα με τους όρους κάθε συμβολαίου. Βασικές καλύψεις:\n«1. Βάσει των όρων του ασφαλιστηρίου συμβολαίου τους, παρέχεται κάλυψη εξόδων νοσοκομειακής περίθαλψης ή/ και επίδομα νοσοκομειακής περίθαλψης σε περίπτωση νοσηλείας σε δημόσιο ή ιδιωτικό νοσοκομείο. Μέχρι αυτή τη στιγμή, βάσει των οδηγιών του ΕΟΔΥ, νοσοκομεία αναφοράς για τους ασθενείς με κορονοϊό, αποτελούν μόνο συγκεκριμένα δημόσια νοσοκομεία. Στην περίπτωση που οι αρμόδιοι φορείς, δώσουν οδηγίες να χρησιμοποιηθούν και ιδιωτικά νοσοκομεία, τότε η εταιρεία μας καλύπτει το κόστος για τη νοσηλεία σε αυτά και θα αποζημιωθείτε από το ασφαλιστήριό σας, σύμφωνα με τους όρους.\n2. Σε περίπτωση νοσηλείας καλύπτεται η εξέταση για τον έλεγχο του κορονοϊού, εφόσον κρίνεται ιατρικώς επιβεβλημένο.\n3. Σε περίπτωση ενεργοποίησης της κάλυψης ασφάλειας ζωής, αποζημιώνονται οι δικαιούχοι, σύμφωνα με τους όρους του συμβολαίου.\nΟ γενικός διευθυντής MetLife Eλλάδας και Κύπρου Κυριάκος Αποστολίδης, δήλωσε: «Ζούμε μία κατάσταση πρωτόγνωρη και απρόβλεπτη σε όλον τον κόσμο, μία παγκόσμια κρίση της δημόσιας υγείας. Η ανησυχία στην παρούσα κατάσταση είναι λογική, η κατάσταση στη χώρα μας είναι δύσκολη, αλλά μέχρι στιγμής ελεγχόμενη. Σε αυτήν τη συγκυρία πρέπει όλοι να φερθούμε με ψυχραιμία και υπευθυνότητα. Θέλουμε να διαβεβαιώσουμε τους ασφαλισμένους μας, οι οποίοι τώρα μας χρειάζονται περισσότερο από ποτέ, ότι είμαστε δίπλα τους και θα κάνουμε ό,τι χρειαστεί για να περάσει όσο τον δυνατόν ανώδυνα αυτή η δοκιμασία. Προτεραιότητά και μόνη έννοια τους θα πρέπει να είναι αυτή τη στιγμή να παραμείνουν υγιείς και να προστατεύσουν τους εαυτούς τους και τις οικογένειες τους. Αυτή είναι και η δική μας προτεραιότητα».\nMETLIFE Αποστολίδης κορωνοϊός νοσηλεία πανδημία 2020-03-23\nTagged with: METLIFE Αποστολίδης κορωνοϊός νοσηλεία πανδημία


Για την επιδημιολογική εικόνα που επικρατεί στην χώρα και τα καθημερινά θετικά κρούσματα που δεν αφήνουν περιθώρια για χαλαρώσεις μίλησε στην εκπομπή "Alpha Καλημέρα" ο Επιδημιολόγος Μιχάλης Βωνιάτης.\nΌπως ανέφερε η μετάλλαξη "Όμικρον" έχει μολύνει πάρα πολύ κόσμο, ωστόσο αυτό κάποια στιγμή θα υποχωρήσει καθώς όπως σημείωσε στην Κύπρο έχουμε ξεπεράσει το μέγιστο σημείο της μετάλλαξης και πλέον βρισκόμαστε σε μία πτωτική τάση. Υπάρχει όμως ακόμη δρόμος για να υποχωρήσει το κύμα παρόλο που ξεπεράστηκε η κορύφωση του. Αυτό που απασχολεί είναι ο αριθμός τελικά των ατόμων που έχουν νοσήσει ή και πεθάνει με την Όμικρον ώστε να υπάρχει μία εικόνα.\nΣχετικά με τη σημερινή συνάντηση της Συμβουλευτικής Επιστημονικής Επιτροπής, ο Δρ. Βωνιάτης σημείωσε ότι από πλευράς του είναι νωρίς να μιλάμε για χαλαρώσεις. Ακόμη έχουμε χιλιάδες κρούσματα την ημέρα και θα πρέπει να δούμε περαιτέρω πτώση.\nΑυτό που φαίνεται να φέρνει ανησυχία είναι η εισαγωγή της Όμικρον 2, η οποία μπορεί να φέρει επίσης αύξηση κρουσμάτων, άρα θα πρέπει να υπάρξει σίγουρα υπομονή για άλλη μια εβδομάδα και μετά να μιλάμε για πιθανές χαλαρώσεις.


Ο αδελφός της Αλεξίου συγκλονίζει: «Χωρίς τα κατασταλτικά και μορφίνη θα πέθαινα» | Gossip-tv.gr\nΟ αδελφός της Αλεξίου συγκλονίζει: «Χωρίς τα κατασταλτικά και μορφίνη θα πέθαινα»\nO Γιώργος Σαρρής, ο αδερφός της Χαρούλας Αλεξίου, σε μια συγκλονιστική εξομολόγηση περιγράφει τις δύσκολες στιγμές, που έζησε μετά το ατύχημά του, τα συναισθήματά του και τι ήταν αυτό που κέρδισε μέσα από το δυσάρεστο βίωμά του.\n«Συνέβη την 1η Φεβρουαρίου του 2007. Την επόμενη ημέρα θα ξεκινούσα ζωντανές εμφανίσεις στο πλαίσιο μιας περιοδείας ανά την Ελλάδα και πήγαινα στην τελευταία πρόβα. Για κακή μου τύχη είχαν παρκάρει έξω από το σπίτι μου και δεν μπορούσα να βγάλω το αυτοκίνητό μου. Έτσι αποφάσισα να πάρω ταξί. Ενώ ήμουν στο δρόμο, ξαφνικά έπεσε πάνω μου ένας πιτσιρικάς που οδηγούσε ένα παλιό αυτοκίνητο χωρίς προφυλακτήρες και... με έκανε κομμάτια. Έζησα γιατί ήμουν δυνατός οργανισμός. Έτσι άντεξα», παραδέχεται και συμπληρώνει « Ήταν τρομερά επώδυνο εκείνο το διάστημα. Ευτυχώς είχα δίπλα μου τη γυναίκα και την αδερφή μου. Μου χορηγούσαν συνεχώς κατασταλτικά και μορφίνη, γιατί διαφορετικά θα πέθαινα από τους πόνους στην καρφιά. Έμεινα στην εντατική διασωληνωμένος σε καταστολή για ενάμιση μήνα. Υπήρχε επιπλέον ο φόβος, όπως έμαθα αργότερα, να κολλήσω κάποια ενδονοσοκομειακή λοίμωξη από τα ισχυρά μικρόβια της εντατικής. Το πόδι μου είχε γίνει κομμάτια. Ήμουν με σίδερα».\nΠώς, όμως, αντιλήφθηκε ο ίδιος τι ακριβώς είχε συμβεί; «Τους πρώτους μήνες δεν είχα επαφή με το περιβάλλον. Άρχισα να καταλαβαίνω τι γίνεται έπειτα από 4 μήνες. Το αυτοκίνητο του νεαρού που με χτύπησε δεν είχε προφυλακτήρα, αλλά μόνο τις λάμες που τον στηρίζουν, οι οποίες καρφώθηκαν πάνω μου, προκαλώντας μου πολύ μεγάλη ζημιά στα πόδια και τη λεκάνη. Την επόμενη του ατυχήματος, που η σύζυγός μου πέρασε από εκείνο το σημείο, ο δρόμος ήταν γεμάτος αίματα και σημάδια από το χτύπημα. Είναι τραγικό να το λες, πόσο μάλλον να το βιώνεις. Ο αιματοκρίτης μου είχε πέσει στο 15. Η ψυχή μου μόνο ξέρει πως άντεξα και έχουμε τη δυνατότητα να μιλάμε σήμερα» λέει ο ίδιος συγκλονίζοντας και προσθέτει «Φώναζα, ούρλιαζα από τον πόνο γιατί οι γιατροί μού μείωναν τη δόση των κατασταλτικών. Δεν θυμάμαι και πολλά πια από εκείνο το διάστημα. Στην εντατική φυσικά δεν αναγνώριζα ούτε τη Χαρούλα (Αλεξίου), ούτε τη σύζυγό μου, Βασιλική. Έβλεπα δύο πρόσωπα οικεία, αλλά ήμουν χαμένος. Δεν καταλάβαινα». Ο Γιώργος Σαρρής, όμως, ακόμα δεν μπορεί να αποδεχτεί τις επιπτώσεις που είχε στη ζωή του. «Έχουν περάσει πλέον 7 χρόνια και ξέρω πως δεν μπορώ να κάνω τίποτα περισσότερο. Χρειάστηκε να υποβληθώ σε 19 πολύ σοβαρά χειρουργεία. Πήραν μόσχευμα και δέρμα από την πλάτη μου, καθώς οι μύες στο πόδι μου είχαν καταστραφεί ολοσχερώς, ενώ ό,τι είχε απομείνει είχε μολυνθεί γιατί οι λάμες του προφυλακτήρα ήταν σκουριασμένες. Επί μήνες οι γιατροί δεν μπορούσαν να μου απαντήσουν αν θα κατάφερναν να σώσουν το πόδι μου ή αν έπρεπε να μου το ακρωτηριάσουν. Δεν θέλω να θυμάμαι πια. Κοιτάω μπροστά», επισημαίνει και τονίζει το «μάθημα ζωής» που πήρε. «Το πολυτιμότερο αγαθό είναι να είσαι υγιής και να έχεις στο πλευρό σου όσους σε νοιάζονται και σ' αγαπούν. Δεν έχει σημασία αν είσαι πλούσιος ή φτωχός. Όλα μπορούν να πραγματοποιηθούν», εξομολογείται στο περιοδικό Εγώ.


Ποια είναι τα καλά λίπη για το keto - Είναι το κορεσμένο λίπος καλό για το κέτο; - Www.stigmeskaitopoi.eu\nΠοια είναι τα καλά λίπη για το keto - Είναι το κορεσμένο λίπος καλό για το κέτο;\nΚάποια υγιεινά ακόρεστα λιπαρά επιτρέπονται στη δίαιτα κετό - όπως οι ξηροί καρποί (αμύγδαλα, καρύδια), οι σπόροι, τα αβοκάντο, το τόφου και το ελαιόλαδο. Αλλά τα κορεσμένα λίπη από έλαια (φοινικέλαιο, καρύδα), το λαρδί, το βούτυρο και το βούτυρο κακάο ενθαρρύνονται σε μεγάλες ποσότητες.\nΟρισμένα από αυτά είναι υγιή για την καρδιά, όπως τα μονοακόρεστα λιπαρά, που δεν έχουν υποστεί επεξεργασία και είναι υγιεινά, ενώ άλλα, όπως τα τρανς λιπαρά, είναι ανθυγιεινά και μπορεί να αυξήσουν τον κίνδυνο καρδιακών παθήσεων.\nΠαρόλο που επί του παρόντος δεν υπάρχουν πειστικές αποδείξεις ότι τα φυτικά έλαια ή τα σπορέλαια είναι επιβλαβή για την υγεία, συνιστούμε την κατανάλωση φυσικών λιπαρών όπως το βούτυρο, το ελαιόλαδο και το λάδι καρύδας και την ελαχιστοποίηση της χρήσης των περισσότερων εξαιρετικά επεξεργασμένων φυτικών ελαίων.\nΠοιο είδος λίπους είναι καλύτερο για το κέτο;\nΕλιές και ελαιόλαδο ψυχρής έκθλιψης. - Καρύδες και ανεπεξέργαστο λάδι καρύδας. - Νιφάδες κακάο. - Ελληνικό γιαούρτι με πλήρη λιπαρά. - Λιπαρά ψάρια. - Ολόκληρα αυγά. - Βούτυρο. - Τυρί.\nΓια καλύτερα αποτελέσματα, μπορεί να θέλετε να αφήσετε το σώμα σας να κάψει το πλεονάζον σωματικό λίπος αντί για επιπλέον πρόσθετο διατροφικό λίπος.\nΓια καλύτερα αποτελέσματα στο Keto, επιδιώξτε να αποφύγετε ή να ελαχιστοποιήσετε τα τρανς λιπαρά και αντ' αυτού να τα αντικαταστήσετε με υγιή Keto λιπαρά που αναφέρθηκαν νωρίτερα στο άρθρο. Τα εξευγενισμένα φυτικά έλαια, τα επεξεργασμένα κρέατα και τα σνακ, όπως τα τσιπς, τα κράκερς και τα αρτοσκευάσματα, έχουν γενικά υψηλή περιεκτικότητα σε τρανς λιπαρά που προκαλούν ασθένειες και φράζουν τις αρτηρίες και πρέπει να αποφεύγονται πάση θυσία. Οι καλές πηγές μονοακόρεστων λιπαρών για το κέτο περιλαμβάνουν: Ελιές και ελαιόλαδο.\nΌλα τα λίπη δεν είναι ισότιμα και η υιοθέτηση της κετοφαγίας δεν σημαίνει ότι μπορείτε να τρώτε όλες τις κρέμες και τα λίπη που θέλετε.\nΓια να σας βοηθήσει να μειώσετε τους υδατάνθρακες και να έχετε πολλά υγιεινά λίπη στη διατροφή σας, προσθέστε περισσότερα από τα παρακάτω τρόφιμα στη λίστα με τα είδη διατροφής σας.\nΠώς μπορώ να αυξήσω την πρόσληψη λίπους στην κέτο;\nΓια να σας βοηθήσουμε να πετύχετε τους στόχους σας για την υγεία, ακολουθεί μια λίστα με 17 υγιεινές τροφές υψηλής περιεκτικότητας σε λιπαρά που μπορείτε να ενσωματώσετε σε μια ισορροπημένη και θρεπτική κετογονική δίαιτα.\nΣνακ με ξηρούς καρπούς, προσθέστε γεύση στο φαγητό με υγιεινά λιπαρά φιλικά προς την κετο-κατανάλωση και απολαύστε γαλακτοκομικά προϊόντα με πλήρη λιπαρά, όπως το ελληνικό γιαούρτι.\nΔεν είναι όλα τα λίπη ίσα: υπάρχουν υγιεινά λίπη και ανθυγιεινά λίπη.\nΤα ακόρεστα λίπη ονομάζονται επίσης συνήθως μονοακόρεστα λίπη (ωμέγα-3) και πολυακόρεστα λίπη (ωμέγα-6).\nΥπάρχει μεγάλη συζήτηση γύρω από το ποια λίπη είναι "καλά" ή υγιεινά και ποια λίπη θεωρούνται "κακά λίπη".\nΤο μισό αβοκάντο περιέχει 161 θερμίδες, 2 γραμμάρια (g) πρωτεΐνης, 15 g λίπους, 9 g συνολικών υδατανθράκων και 7 g φυτικών ινών (δηλαδή 2 g καθαρών υδατανθράκων).\nΈχει σημασία ο τύπος του λίπους στην κετοφαγία;\nΕπειδή η Keto είναι μια δίαιτα που βασίζεται τόσο πολύ στα λίπη, είναι εξαιρετικά σημαντικό να διασφαλίσετε ότι λαμβάνετε τις υψηλότερες δυνατές πηγές ποιότητας. Αυτό σημαίνει καλή ισορροπία μεταξύ ζωικών και φυτικών κορεσμένων, μονοακόρεστων και πολυακόρεστων λιπαρών και ελαχιστοποίηση ή αποφυγή των τεχνητών τρανς λιπαρών όπου μπορείτε.\nΣύμφωνα με τη Lyuda Bouzinova , συνιδρύτρια του Mission Lean , πιστοποιημένη από το ACE ειδική σε θέματα γυμναστικής διατροφής και προσωπική εκπαιδεύτρια, "τα υγιή λίπη είναι αυτά που προέρχονται από μονοσυστατικά, εντελώς φυσικά τρόφιμα όπως το αβοκάντο, οι ξηροί καρποί και ο σολομός.\nΗ ισορροπία καλών λιπαρών, πρωτεϊνών, υψηλής περιεκτικότητας σε φυτικές ίνες και πολύ λίγης ζάχαρης είναι πιστοποιημένη για Keto και θα σας βοηθήσει να παραμείνετε στο σωστό δρόμο.\nΕπίσης, λαμβάνοντας υπόψη ότι το λίπος είναι η κύρια πηγή καυσίμου του σώματός σας σε μια δίαιτα κετοδίαιτας, συμβουλεύει να κατανέμετε τα λίπη σας ομοιόμορφα κατά τη διάρκεια της ημέρας.\nΓια παράδειγμα, το βούτυρο θεωρείται καλή πηγή κορεσμένων λιπαρών και το ελαιόλαδο είναι καλή πηγή μονοακόρεστων λιπαρών.\nΤα περισσότερα λίπη, με εξαίρεση τα τρανς λιπαρά και τα φυτικά έλαια, είναι ιδανικά για κατανάλωση στο Keto.\nΤι είδους λίπος είναι καλό στην κετοφαγία;\nΩστόσο, ορισμένα είδη λίπους ενέχουν κινδύνους για την υγεία, συμπεριλαμβανομένων των καρδιακών παθήσεων. Τα υγιεινά λίπη για την κετοφαγία περιλαμβάνουν το ελαιόλαδο, το λάδι αβοκάντο, τους ξηρούς καρπούς και τους σπόρους. Οι άνθρωποι που ακολουθούν τη δίαιτα κέτο πρέπει να λαμβάνουν το 55%-60% των ημερήσιων θερμίδων τους από λίπος, προκειμένου να παραμείνουν σε κέτωση.\nΕίναι επίσης σημαντικό να προσέχετε την πρόσληψη υπερβολικά επεξεργασμένων πολυακόρεστων λιπαρών ουσιών, όπως τα γενικά φυτικά έλαια - που συχνά παράγονται από γενετικά τροποποιημένες πηγές και είναι πλούσια σε φλεγμονώδη ωμέγα-6 λιπαρά οξέα.\nΕπίσης, να ξέρετε ότι ενώ οι καθαρές πηγές λίπους, όπως το ελαιόλαδο ή το λάδι καρύδας, περιέχουν 0 υδατάνθρακες, άλλες πηγές, όπως το βούτυρο ξηρών καρπών ή το αβοκάντο, μπορεί να είναι κυρίως λιπαρά αλλά να έχουν υδατάνθρακες που πρέπει επίσης να υπολογίζονται στο συνολικό ποσό.\nΓελοιωδώς νόστιμες γεύσεις μπάρας πρωτεΐνης με καλά λιπαρά, χαμηλή περιεκτικότητα σε σάκχαρα, πιστοποιημένες με keto.\nΤα οφέλη του λίπους πάπιας για την υγεία: Το λίπος της πάπιας είναι γεμάτο από υγιεινά μονοακόρεστα λίπη.\nΟι ξηροί καρποί και οι σπόροι είναι καλές πηγές πρωτεΐνης, υγιεινών λιπαρών, φυτικών ινών και βιταμίνης Ε. Οι ξηροί καρποί προσφέρουν ακόρεστα λιπαρά, αλλά περιέχουν επίσης υδατάνθρακες, οπότε κοιτάξτε τις ετικέτες για να υπολογίσετε ακριβώς τι παίρνετε, λέει ο Whitmire.\nΟι τροφές με υψηλή περιεκτικότητα σε λιπαρά που μπορεί να καταναλώνετε κατά τη διάρκεια μιας δίαιτας κέτο θα σας κρατήσουν χορτάτους για μεγαλύτερο χρονικό διάστημα και μπορεί να βοηθήσουν στη μείωση των ορμονών που διεγείρουν την πείνα. Όταν ξεκινάτε μια δίαιτα υψηλής περιεκτικότητας σε λιπαρά, όπως η κετοδίαιτα, είναι δελεαστικό να εκμεταλλευτείτε οποιαδήποτε πηγή λιπαρών για να καλύψετε τις ημερήσιες απαιτήσεις σας σε λιπαρά.


Τα Ιερά Λείψανα του Αγ. Γεωργίου Καρσλίδη στα Γιαννιτσά | Pontos News\nΧρέος βόμβα εκκλησίας στην εφορία\nΕορτή της Αγίας Βαρβάρας σήμερα\n3 Δεκέμβριος 2012, 11:25 - Τελευταία Ενημέρωση: 5 Σεπτέμβριος 2014, 21:32\nΤα Ιερά Λείψανα του Αγ. Γεωργίου Καρσλίδη στα Γιαννιτσά\nΤην Πέμπτη 6 Δεκεμβρίου 2012 πανηγυρίζει ο Ιερός Ναός Αγίων Γεωργίου & Νικολάου Γιαννιτσών.\nΣτα πλαίσια του εορτασμού θα γίνει Υποδοχή του Ιερού Λειψάνου του Οσίου και Θεοφόρου πατρός ημών Γεωργίου του Καρσλίδη το οποίο θα μεταφερθεί από την Ι. Μητρόπολη Εδέσσης, Πέλλης & Αλμωπίας. Η επίσημη υποδοχή θα γίνει την Τετάρτη 5 Δεκεμβρίου στις 5:15 μ.μ. στην είσοδο του Ιερού Ναού Αγ. Γεωργίου και Νικολάου Γιαννιτσών, ενώ το ιερό λείψανο θα τεθεί σε προσκύνηση μέχρι την Κυριακή 9 Δεκεμβρίου.


Μπορεί να μεταδοθεί ο κορονοϊός από τα κουνούπια; – INLIFE by INPAOK\n• Προς το παρόν, δεν έχουμε δεδομένα που να υποδηλώνουν ότι ο covid-19 ή άλλοι παρόμοιοι κορονοϊοί (π.χ. SARS, MERS), εξαπλώνονται από κουνούπια. Επισημαίνεται ότι ο νέος κορονοϊός είναι ένας αναπνευστικός ιός που εξαπλώνεται κυρίως μέσω σταγονιδίων που δημιουργούνται όταν ένα μολυσμένο άτομο βήχει ή φτερνίζεται, ή μέσω σταγονιδίων σιέλου ή απόρριψης από τη μύτη. Απεναντίας δεν υπάρχει κανένα στοιχείο για μετάδοση μέσω τσιμπήματος από έντομα.\n“Οι ψεκασμοί για το 2020 ξεκίνησαν στις αρχές Μαρτίου ως συνέχεια του προγράμματος που ξεκίνησε το 2017 από την προηγούμενη διοίκηση της Περιφέρειας, με ορίζοντα ολοκλήρωσης το τέλος του 2020. Η σύμβαση του 2017 τροποποιήθηκε πρόσφατα προβλέποντας τη διενέργεια δέκα επιπλέον ψεκασμών σε κάθε Περιφερειακή Ενότητα, με την αντίστοιχη οικονομική μεγέθυνση του προγράμματος.\nΣτη νέα σύμβαση θα υπάρξει υποχρεωτικά επιστημονική υποστήριξη και ενδεχομένως επιπλέον ενημερωτικές δράσεις, συμβουλευτική για την καταπολέμηση των εστιών, καθώς και κατάρτιση των υπαλλήλων. Τέλος, όσον αφορά τη διενέργεια εργασιών καθαρισμού και αποψιλώσεων παράλληλα με τους ψεκασμούς, αυτές γίνονται όπου κρίνονται απαραίτητες”, επισημαίνεται.\nΚορονοϊός: Έξι νέα κρούσματα\n2.632 ο συνολικός αριθμός των ασθενών\nΜπετόβεν, Pink Floyd, Βιβάλντι κατά του άγχους και της κατάθλιψης\nΔείτε τι υποστηρίζουν ορισμένοι επιστήμονες σχετικά με διάφορες μουσικές


Thread: δικαιικό ή δικανικό;\n09-07-2012, 08:59 AM #1\nΜε ελαφρώς υπέρτερα γκουγκλίσματα το δεύτερο 14.300 το δικαιικό ενώ 17.300 το δικανικό (στο πρώτο βρήκα και κάτι άσχετα διαλυτικά: δικαιϊκός), αλλά θα με υποχρεώνατε αν μου εξηγούσατε ποια η διαφορά -αν υπάρχει- του ενός από το άλλο.\nΘα περίμενα και τις ειδικές και τους ειδικούς, αλλά από όσα ξέρω, δικαιικός είναι αυτός που έχει σχέση με το δίκαιο ενώ δικανικός αυτός που έχει σχέση με τις δικαστικές διαδικασίες (και ειδικότερα, τις διαδικασίες των δικών).\n09-07-2012, 09:12 AM #3\nΗ διάκριση είναι δικαιικός = αυτός που σχετίζεται με το δίκαιο, δικανικός = αυτός που σχετίζεται με τις δίκες. Στα αγγλικά θα μετέφραζα το πρώτο legal system και το δεύτερο procedural system. Αλλά να πάρουμε κι άλλες γνώμες.\nΚαλημέρα, παίδες, και ευχαριστώ για τις πρώτες απαντήσεις. Ήδη αποσαφηνίσατε πολλά.\n09-07-2012, 09:46 AM #5\nΈτσι. Και στα γαλλικά είναι juridique ο δικαιικός/νομικός και judiciaire ο δικαστικός /δικανικός.\n09-07-2012, 12:29 PM #7\nΑφού ευλογήσω όσα ανέφεραν οι προλαλήσασες και ο προλαλήσας, να προσθέσω ότι η χρήση του όρου "δικανικός" πρέπει να γίνεται με φειδώ και προσοχή. Ο όρος είχε αρχικά εξαιρετικά περιορισμένο σημασιολογικό περιεχόμενο (σχετιζόταν ειδικά με την αγόρευση). Δυστυχώς σήμερα έχουμε καταντήσει να τον χρησιμοποιούμε για πάσα νόσο, λες και είναι ακριβές συνώνυμο του δικαστικού . Έ, λοιπόν, δεν είναι, τουλάχιστον όχι ακόμη .\nΚάτι θυμόμουν από τον Λυσία και τον Δημοσθένη των γυμνασιακών μου χρόνων και ίσως αυτή η θολή ανάμνηση ήταν ένας από τους λόγους που έκανα την ερώτηση. Αντιλαμβάνομαι την αγανάκτησή σου και, τώρα που χάρη σ' εσάς λύθηκε η απορία μου, δεν διστάζω να προσυπογράψω.\n09-07-2012, 06:09 PM #9\nΩχ ωχ ωχ, για γκελ μπουρντά κι αποδώ: http://lexilogia.gr/forum/showthread...ll=1#post23632\n09-07-2012, 08:51 PM #10\nΤο γνωρίζω και την άποψή μου την έχω καταθέσει. Από κει και πέρα, αμαρτία δεν έχω...